               EURÓPAI BIZOTTSÁG
            Brüsszel, 2017.7.28.
            COM(2017) 394 final
            2017/0169(NLE)
            Javaslat
            A TANÁCS HATÁROZATA
            az Európai Unió és a Bahamai Közösség közötti, az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodás megkötéséről

               INDOKOLÁS

               1.A JAVASLAT HÁTTERE

               A 2013. június 26-i 610/2013/EU rendelet
                  1
                (a továbbiakban: a Schengeni határellenőrzési kódex módosítása) módosította a Schengeni Megállapodás végrehajtásáról szóló egyezményt
                  2
                (Schengeni Egyezmény), az 562/2006/EK rendeletet
                  3
                (Schengeni határellenőrzési kódex) és a 810/2009/EK rendeletet
                  4
                (Uniós Vízumkódex), valamint többek között újradefiniálta a harmadik országbeli állampolgárok schengeni térségben való rövid távú tartózkodásának fogalmát. 2013. október 18-tól a rövid távú tartózkodás céljából a schengeni térségbe beutazni kívánó – akár vízumköteles, akár vízummentes – harmadik országbeli állampolgárok engedélyezett tartózkodásának maximális időtartama „bármely 180 napos időszakban legfeljebb 90 napban” van meghatározva. A 2013. október 18-ig hatályos meghatározáshoz képest („az első beutazás időpontjától számított hat hónapon belül, de legfeljebb három hónapig”) az új meghatározás pontosabb, mivel az időtartamot hónapok helyett napokban állapítja meg. Emellett a meghatározásból törlésre került „az első beutazás időpontjától számított” szövegrész, amely számos bizonytalanság és kérdés forrása volt.

               A Schengeni határellenőrzési kódex módosítása minden szükséges változást bevezetett a vízumügyi és határellenőrzési uniós vívmányokba, vagyis a Schengeni Egyezménybe, a Schengeni határellenőrzési kódexbe, az Uniós Vízumkódexbe és az 539/2001/EK rendeletbe
                  5
               . Ugyanakkor a rövid távú tartózkodás fogalmát az Európai Unió által kötött egyes nemzetközi megállapodások is magukban foglalják. Az Antigua és Barbudával
                  6
               , a Bahamai Közösséggel
                  7
               , a Barbadosszal
                  8
               , a Brazil Szövetségi Köztársasággal
                  9
               , a Mauritiusi Köztársasággal
                  10
               , a Saint Kitts és Nevis Államszövetséggel
                  11
               , valamint a Seychelle Köztársasággal
                  12
                kötött vízummentességi megállapodás a vízummentes tartózkodás időtartamának meghatározásakor még mindig a régi meghatározást („az első beutazást követő hat hónapos időtartam során legfeljebb három hónap”
                  13
               ) alkalmazza.

               A Bizottság 2014. július 16-án ajánlást fogadott el az Európai Unió és a fent említett országok közötti, a rövid idejű tartózkodásra jogosító vízumok alóli mentességre vonatkozó megállapodások módosítására irányuló tárgyalások megkezdésére a Bizottságnak adandó felhatalmazásról szóló tanácsi határozatról
                  14
               , amelyet a Tanács 2014. október 9-én elfogadott
                  15
               . Ennek célja az volt, hogy végrehajtsák e hét ország tekintetében a rövid távú tartózkodás új, a Schengeni határellenőrzési kódex módosításának megfelelő meghatározását. Emellett a vízummentességi megállapodásokban a „rövid távú tartózkodás” hónapok helyett napokban történő meghatározása egyszerűbben ellenőrizhető és számítható digitális/informatikai eszközökkel, ami célszerűbb a központi határigazgatási rendszerek – például a javasolt határregisztrációs rendszer
                  16
                – szempontjából.

               A Tanács felhatalmazását követően a Bizottság megkezdte a vízummentességi megállapodások módosításáról szóló tárgyalásokat az érintett hét országgal (Antigua és Barbuda, Bahamai Közösség, Barbados, Brazil Szövetségi Köztársaság, Saint Kitts és Nevis Államszövetség, valamint Seychelle Köztársaság).

               A tárgyalások a Bahamai Közösséggel sikeresen lezárultak, és 2016. augusztus 30-án a felek parafálták a módosító megállapodást. Mindkét fél elfogadta, hogy az EU és a Bahamai Közösség közötti vízummentességi megállapodás egészében a rövid távú tartózkodás új meghatározását alkalmazzák. Emellett a megállapodás tartalmazza néhány technikai részlet módosítását (lásd alább), az utazók szempontjából azonban egyik módosítás sem érdemi.

                  Az Egyesült Királyság és Írország különleges helyzetét a megállapodás preambuluma említi.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A megállapodáshoz mindkét szerződő fél jóváhagyása szükséges, vonatkozó eljárásaiknak megfelelően. Az Unió részéről ez a megállapodás aláírásáról és megkötéséről szóló tanácsi határozatokat jelenti.

               Ezt a javaslatot a Tanács elé terjesztik annak érdekében, hogy felhatalmazást adjon az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodás megkötésére.

               A megállapodás biztosítja a jogszabályok összhangját és közelítését a tagállamok között, mivel következetesen érvényesíti a rövid távú tartózkodás új – a Schengeni határellenőrzési kódex módosításában foglalt – meghatározását, amely egyértelművé teszi a „rövid távú tartózkodás” értelmezését.

               A javaslat jogalapja az Európai Unió működéséről szóló szerződés (EUMSZ) 77. cikke (2) bekezdésének a) pontja, összefüggésben annak 218. cikkével.

               Az Unió nem rendelkezik hatáskörrel arra, hogy a schengeni vívmányok – köztük a közös vízumpolitika – végrehajtásához társult négy országra nézve kötelező erejű módosításokat vezessen be a vízummentességi megállapodásokba. A schengeni térségben engedélyezett tartózkodás időtartamára vonatkozó rendelkezéseket illetően az összehangolt megközelítés és végrehajtás biztosítása érdekében a megállapodás együttes nyilatkozatot foglal magában arról, hogy egyrészről a Bahamai Közösség, másrészről Izland, Liechtenstein, Norvégia és Svájc részéről kívánatos a hatályos kétoldalú vízummentességi megállapodásaik megfelelő módosítása.

               A mellékelt javaslat képezi a megállapodás megkötésének jogi eszközét. A Tanács a megállapodásnak a Tanács elnöksége által kijelölt személy általi, az Európai Parlamentnek az EUMSZ 218. cikke (6) bekezdése második albekezdésének a) pontja szerinti egyetértését követő, Unió nevében történő aláírása után minősített többséggel fog határozni.

               •Szubszidiaritás (nem kizárólagos hatáskör esetén)

               Amennyiben egy nemzetközi megállapodás egyik szerződő fele az Európai Unió, a tagállamok jogszerűen az érintett megállapodás semmilyen módosítását nem hajthatják végre önállóan. A Bahamai Közösséggel létrejött vízummentességi megállapodást az Európai Unió kötötte meg. Következésképpen uniós szintű fellépésre van szükség.

               Emellett a vízummentességi megállapodások tagállamok általi megkötése hatást gyakorolna a vízumügyi uniós vívmányokra (az EUMSZ 3. cikkének (2) bekezdése).

               •Arányosság

               Ez a javaslat nem lépi túl a kitűzött cél eléréséhez – vagyis a Bahamai Közösség és az Unió közötti hatályos vízummentességi megállapodás módosításához – szükséges mértéket.

               3.KÖLTSÉGVETÉSI VONZATOK

               A javaslatnak nincs költségnövelő hatása az EU költségvetésére.

               4. AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Az érdekelt felekkel folytatott konzultációk

               2014. október 9-én a Tanács a tárgyalási irányelvek elfogadásával felhatalmazta a Bizottságot arra, hogy a Bahamai Közösséggel megkezdje a két fél közötti vízummentességi megállapodás módosításáról szóló tárgyalásokat. A tagállamokat a vízum-munkacsoport ülésein tájékoztatták a tárgyalások alakulásáról.

               5.EGYÉB ELEMEK

               •A tárgyalások eredménye

                  A Bizottság úgy véli, hogy a Tanács tárgyalási irányelveiben rögzített célkitűzések megvalósultak, és a megállapodás tervezete elfogadható az Unió számára.

                  A megállapodás végleges tartalma a következőképpen foglalható össze:

                  a) A tartózkodás időtartama

                  A megállapodás vízummentes utazásról rendelkezik az Európai Unió polgárai, illetve a Bahamai Közösség állampolgárai számára a másik Szerződő Fél területére irányuló, bármely 180 napos időszakban legfeljebb 90 napig tartó utazás esetén (az első beutazást követő hat hónapos időtartam során legfeljebb három hónap helyett). Az új meghatározás az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodás egészében alkalmazandó.

                  b) Záró rendelkezés – a megállapodás felfüggesztése (8. cikk (4) bekezdés)

               A megállapodás a „, valamint megszünteti a felfüggesztést” szövegrész hozzáadásával módosítja a 8. cikk (4) bekezdésének utolsó mondatát. A 8. cikk (4) bekezdésének utolsó mondata tehát a következőképpen módosul: „Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amennyiben a felfüggesztés okai megszűntek, valamint megszünteti a felfüggesztést.” A „,valamint megszünteti a felfüggesztést” szövegrész jelenlegi szövegbe történő beillesztésének köszönhetően a módosított megállapodás egyértelművé teszi, hogy a vízummentesség felfüggesztését a felfüggesztéshez vezető okok megszűnése esetén meg kell szüntetni. E tekintetben a módosítás a Bahamai Közösséggel fennálló vízummentességi megállapodás szövegét az Unió által 2015-ben és 2016-ban aláírt összes többi vízummentességi megállapodás szövegéhez igazítja. 2016. június 14-én konzultáltak a vízum-munkacsoporttal erről a módosításról, és egyetlen tagállam sem emelt kifogást.

                  c) „Közösség” helyett „Unió”

                  A Lisszaboni Szerződés 2009. december 1-jei hatálybalépése óta az Európai Unió egységes jogi személyiséggel rendelkezik. Mindazonáltal az „Európai Közösség” még mindig szerepel a Lisszaboni Szerződést megelőzően hatályba lépett nemzetközi megállapodásokban, köztük az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodásban is. A módosító megállapodás értelmében ezért a vízummentességi megállapodás egészében a „Közösség” kifejezés helyébe az „Unió” kifejezés lép.

                  d) Együttes nyilatkozatok

                  A megállapodáshoz két együttes nyilatkozatot csatolnak:

                  – a bármely 180 napos időszakban legfeljebb 90 nap értelmezéséről, valamint;

                  – Izlandról, Norvégiáról, Svájcról és Liechtensteinről.

                  e) Hatálybalépés

                  A megállapodás a Szerződő Felek megerősítési eljárások befejezéséről szóló kölcsönös értesítésének napját követő hatodik hónap első napján lép hatályba. Annak érdekében, hogy garantált legyen a jogbiztonság, az utazók pedig világosan megérthessék és betarthassák a jogszabály, kellően hosszú átmeneti időszakra van szükség. A megállapodás megerősítését követő hat hónapos időszak lehetővé teszi az utazók számára, hogy még az előtt befejezzék a régi rendszer szerint számított rövid távú tartózkodásaikat, hogy hatályba lépne a rövid távú tartózkodás új meghatározása és az utolsó 180 napra vonatkozó referencia-időszak.

                  A módosító megállapodás nem érinti az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló hatályos megállapodás semmilyen egyéb rendelkezését, így területi hatályát sem.

               6.KÖVETKEZTETÉS

               A fenti eredmények fényében a Bizottság javasolja, hogy a Tanács – az Európai Parlament egyetértésének elnyerését követően – hagyja jóvá az Európai Unió és a Bahamai Közösség közötti, az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodást.

               2017/0169 (NLE)

               Javaslat

               A TANÁCS HATÁROZATA

               az Európai Unió és a Bahamai Közösség közötti, az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodás megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (6) bekezdése második albekezdése a) pontjának v. alpontjával,

               tekintettel az Európai Bizottság javaslatára,

               tekintettel az Európai Parlament egyetértésére
                  17
               ,

               mivel:

               (1)2009. november 30-i határozatával a Tanács megkötötte az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást. A megállapodás vízummentes utazásról rendelkezik az Európai Unió polgárai, illetve a Bahamai Közösség állampolgárai számára a másik Szerződő Fél területére irányuló, „hat hónapos időtartam alatt legfeljebb három hónapig tartó” beutazás esetén.

               (2)A 610/2013/EU európai parlamenti és tanácsi rendelet
                  18
                horizontális változásokat vezetett be a vízumügyi és határigazgatási uniós vívmányok terén, és a rövid távú tartózkodást bármely 180 napos időszakban legfeljebb 90 napban határozta meg.

               (3)A rövid távú tartózkodás uniós rendszerének teljes körű harmonizációja érdekében az Unió és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodásba bele kell foglalni ezt az új meghatározást.

               (4)A Bizottság az Unió nevében tárgyalásokat folytatott a Bahamai Közösséggel az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodásról (a továbbiakban: a megállapodás).

               (5)Az (EU) 2017/[…] tanácsi határozattal összhangban a megállapodást aláírták.

               (6)Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal
                  19
                összhangban nem vesz részt. Az Egyesült Királyság ezért nem vesz részt e határozat elfogadásában, az rá nézve nem kötelező és nem alkalmazandó.

               (7)Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal
                  20
                összhangban nem vesz részt. Írország ezért nem vesz részt e határozat elfogadásában, az rá nézve nem kötelező és nem alkalmazandó,

               (8)A megállapodást ezért jóvá kell hagyni,

               ELFOGADTA EZT A HATÁROZATOT:

               1. cikk

               Az Európai Unió és a Bahamai Közösség közötti, az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodást (a továbbiakban: a megállapodás) a Tanács az Unió nevében jóváhagyja.

               A megállapodás szövegét csatolták e határozathoz.

               2. cikk

               A megállapodás 2. cikkében előírt értesítést az Unió nevében a Tanács elnöke teszi meg
                  21
               .

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 182., 2013.6.29., 1. o.

                     (2)
                  HL L 239., 2000.9.22., 19. o.

                     (3)
                  HL L 105., 2006.4.13., 1. o.

                     (4)
                  HL L 243., 2009.9.15., 1. o.

                     (5)
                  HL L 81., 2001.3.21., 1. o.

                     (6)
                  HL L 169., 2009.6.30., 3. o.

                     (7)
                  HL L 169., 2009.6.30., 24. o.

                     (8)
                  HL L 169., 2009.6.30., 10. o.

                     (9)
                  Az EU két megállapodást kötött a Brazil Szövetségi Köztársasággal. Egyet a közönséges útlevéllel rendelkező személyekre vonatkozóan (HL L 255., 2012.9.21., 4. o.), egy különálló megállapodást pedig a diplomata-, szolgálati vagy hivatali útlevéllel rendelkező személyekre vonatkozóan (HL L 66., 2011.3.12., 2. o.).

                     (10)
                  HL L 169., 2009.6.30., 17. o.

                     (11)
                  HL L 169., 2009.6.30., 38. o.

                     (12)
                  HL L 169., 2009.6.30., 31. o.

                     (13)
                  Lásd a „Tárgy” és „A tartózkodás időtartama” című részeket a megállapodásokban.

                     (14)
                  COM(2014) 468 final.

                     (15)
                  A Tanács határozata (2014. október 9.) az Európai Unió/Közösség, valamint Antigua és Barbuda, a Bahamai Közösség, Barbados, a Brazil Szövetségi Köztársaság, a Mauritiusi Köztársaság, a Saint Kitts és Nevis Államszövetség és a Seychelle Köztársaság közötti, a rövid idejű tartózkodásra jogosító vízumok alóli mentességre vonatkozó megállapodások módosítására irányuló tárgyalások megkezdésére a Bizottságnak adandó felhatalmazásról.

                     (16)
                  COM(2016) 194 final.

                     (17)
                  […]-i egyetértés.

                     (18)
                  Az Európai Parlament és a Tanács 610/2013/EU rendelete (2013. június 26.) a személyek határátlépésére irányadó szabályok közösségi kódexének (Schengeni határellenőrzési kódex) létrehozásáról szóló 562/2006/EK európai parlamenti és tanácsi rendelet, a Schengeni Megállapodás végrehajtásáról szóló egyezmény, a 810/2009/EK európai parlamenti és tanácsi rendelet, az 1683/95/EK tanácsi rendelet, a 539/2001/EK tanácsi rendelet, valamint a 767/2008/EK európai parlamenti és tanácsi rendelet módosításáról (HL L 182., 2013.6.29., 1. o.).

                     (19)
                  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

                     (20)
                  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

                     (21)
                  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.

    ---documentbreak---

               EURÓPAI BIZOTTSÁG
            Brüsszel, 2017.7.28.
            COM(2017) 394 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió és a Bahamai Közösség közötti, az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodás megkötéséről

               MELLÉKLET

               a következőhöz:

               Javaslat
                  A TANÁCS HATÁROZATA

               az Európai Unió és a Bahamai Közösség közötti, az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodást módosító megállapodás megkötéséről

               MEGÁLLAPODÁS

               az Európai Unió és a Bahamai Közösség között
                  az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességről szóló megállapodás módosításáról

               AZ EURÓPAI UNIÓ

               egyrészről, valamint

               A BAHAMAI KÖZÖSSÉG (a továbbiakban: a Bahama-szigetek)

               másrészről,

               a továbbiakban együtt: a Szerződő Felek,

               TEKINTETTEL az Európai Közösség és a Bahamai Közösség közötti, a rövid távú tartózkodásra jogosító vízumok alóli mentességtől szóló megállapodásra (a továbbiakban: a megállapodás), amely 2010. április 1-jén lépett hatályba,

               MEGERŐSÍTVE az emberek közötti kapcsolatok elősegítésének jelentőségét,

               NYUGTÁZVA, hogy a megállapodás működése a Szerződő Felek állampolgárainak megelégedésére szolgál,

               FIGYELEMBE VÉVE, hogy a rövid távú tartózkodás megállapodásban foglalt meghatározása (az első beutazást követő hat hónapos időtartam során legfeljebb három hónap) nem elég pontos, és különösen az „első beutazás” fogalma kapcsán kételyek vagy kérdések merülhetnek fel,

               SZEM ELŐTT TARTVA, hogy a 2013. június 26-i 610/2013/EU rendelet horizontális változásokat vezetett be az EU vízumügyi és határigazgatási „belső” vívmányai terén, és a rövid távú tartózkodást „bármely 180 napos időszakban legfeljebb 90 napban” határozta meg,

               FIGYELEMBE VÉVE, hogy az Európai Unió által létrehozandó határregisztrációs rendszer szükségessé teszi a rövid távú tartózkodás egységes és egyértelmű, valamennyi harmadik országbeli állampolgárra alkalmazandó meghatározását,

               AZZAL AZ ÓHAJJAL, hogy a Szerződő Felek határátkelőhelyein biztosítsák a zökkenőmentes utasforgalmat,

               MEGERŐSÍTVE, hogy a megállapodás hatálya az Egyesült Királyság és Írország kivételével az Európai Unió valamennyi tagállamának állampolgáraira kiterjed,

               FIGYELEMBE VÉVE az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyvet, valamint az Európai Unió keretébe beillesztett schengeni vívmányokról szóló jegyzőkönyvet, és megerősítve, hogy e megállapodás rendelkezései az Egyesült Királyságra és Írországra nem alkalmazandók,

               A KÖVETKEZŐKÉPPEN ÁLLAPODTAK MEG:

               1. cikk

               A megállapodás e cikk rendelkezéseinek megfelelően módosul:

               (1)A címben és a 6. cikk (1) bekezdésében a „Közösség” szó helyébe az „Unió” szó lép, a 3. cikk (5) bekezdésében a „közösségi” szó helyébe az „uniós” szó lép, valamint a 8. cikk (7) bekezdésében az „A Közösség” szövegrész helyébe az „Az Unió” szövegrész lép.

               (2)Az 1. cikkben a „hat hónapos időtartam alatt legfeljebb három hónapig” szövegrész helyébe a „bármely 180 napos időszakban legfeljebb 90 napig” szövegrész lép.

               (3)A 4. cikk (1) bekezdésének helyébe a következő szöveg lép:

               „Az Európai Unió polgárai bármely 180 napos időszakban legfeljebb 90 napig tartózkodhatnak a Bahama-szigetek területén.”

               (4)A 4. cikk (2) bekezdésének helyébe a következő szöveg lép:

               „A Bahama-szigetek állampolgárai bármely 180 napos időszakban legfeljebb 90 napig tartózkodhatnak a schengeni vívmányokat teljeskörűen alkalmazó tagállamok területén. Ez az időtartam a schengeni vívmányokat még nem teljeskörűen alkalmazó tagállamok területén történő tartózkodástól függetlenül számítandó.

               A Bahama-szigetek állampolgárai bármely 180 napos időszakban legfeljebb 90 napig tartózkodhatnak minden egyes, a schengeni vívmányokat még nem teljeskörűen alkalmazó tagállam területén, a schengeni vívmányokat teljeskörűen alkalmazó tagállamok területén való tartózkodásra számított időtartamtól függetlenül.”

               (5)A 4. cikk (3) bekezdésében a „három hónapot” szövegrész helyébe a „90 napot” szövegrész lép, valamint a „közösségi” szó helyébe az „uniós” szó lép.

               (6)A 8. cikk (4) bekezdésének utolsó mondata helyébe a következő szöveg lép:

               „Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amennyiben a felfüggesztés okai megszűntek, valamint megszünteti a felfüggesztést.”

               2. cikk

               E megállapodást a Szerződő Felek saját belső eljárásaikkal összhangban erősítik meg vagy hagyják jóvá, és e megállapodás azt a napot követő hatodik hónap első napján lép hatályba, amikor az utolsó Fél értesíti a másik Felet arról, hogy az említett eljárások befejeződtek.

               Kelt […]-ban/-ben, a kétezer-tizenhetedik év […] havának […] napján két-két eredeti példányban angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, amely szövegek mindegyike egyaránt hiteles.

               az Európai Unió részéről

               a Bahamai Közösség részéről

               EGYÜTTES NYILATKOZAT IZLANDRÓL, NORVÉGIÁRÓL, SVÁJCRÓL ÉS LIECHTENSTEINRŐL

               Kívánatos, hogy egyrészről Norvégia, Izland, Svájc és Liechtenstein, másrészről a Bahama-szigetek hatóságai a jelen megállapodásban foglalt feltételeknek megfelelően haladéktalanul módosítsák a rövid távú tartózkodásra vonatkozó vízumok alóli mentességről szóló, hatályos kétoldalú megállapodásokat.

               Együttes nyilatkozat a bármely 180 napos időszakban legfeljebb 90 nap értelmezéséről

               A Szerződő Felek egyetértenek abban, hogy a megállapodás 4. cikkében rögzített, bármely 180 napos időszakban legfeljebb 90 napos időtartam folyamatos tartózkodást vagy több egymást követő látogatást jelent, amelyek időtartama bármely 180 napos időszakban összességében nem haladja meg a 90 napot.

               A „bármely” kifejezés folyamatosan aktualizált 180 napos referencia-időszak alkalmazására utal: a tartózkodás minden napján a megelőző 180 napos időszakra visszatekintve ellenőrzik, hogy továbbra is teljesül-e a bármely 180 napos időszakban 90 napra vonatkozó követelmény. Ez többek között azt jelenti, hogy egy megszakítás nélküli 90 napos távollét legfeljebb 90 napos új tartózkodást tesz lehetővé.

               ________


				|

		52014PC0208

			Javaslat A TANÁCS HATÁROZATA A II-2/1., 2/3., 2/9.7., 2/13.4., 2/18., 2/20-1., 2/29. SOLAS-előírások, a SOLAS-egyezmény III. fejezete, a mentőeszközökre vonatkozó előírás, valamint a 2011-es kiterjesztett ellenőrző program előírásai módosításainak a Tengerészeti Biztonsági Bizottság 93. ülésén történő elfogadása tekintetében az Európai Unió nevében képviselendő álláspontról /* COM/2014/0208 final - 2014/0119 (NLE) */

			   	INDOKOLÁS
1.           BEVEZETÉS
A Bizottság e javaslata az IMO Tengerészeti
Biztonsági Bizottsága 93. ülésén az alábbi alfejezetekben egyenként
meghatározott hét módosítás tárgyában képviselendő uniós álláspont
meghatározására vonatkozik:
1.1.        A II-2/3. és II-2/9.7.
SOLAS-előírások módosításai az új hajók szellőzőcsatornáinak
tűzállósága tekintetében
A SOLAS-egyezmény II-2. fejezetének e módosításai
a hajók szellőztetőrendszereire vonatkozóan új előírásokat
vezetnek be. A módosítások további célja a tűz- és füstelzáró
csappantyúkra és a távvezérelt tűzelzáró csappantyúk beszerelésére
vonatkozó előírások pontosítása. Ezenfelül az előírások kiegészültek
a tűz- és füstelzáró csappantyúk új fogalommeghatározásával.
E módosítások az MSC 92/26/Add.1 jelzetű
dokumentum 13. mellékletében szerepelnek. A Tengerészeti Biztonsági Bizottság
92. üléséről készített jelentés (MSC 92/26) 8.6. pontja értelmében e
módosításokat a Tengerészeti Biztonsági Bizottság 93. ülésén fogják elfogadni.
1.2.        A II-2/13.4.
SOLAS-előírás módosításai az új személyszállító és teherhajók
gépteréből vezető további menekülési útvonalak meghatározása
tekintetében
A SOLAS-egyezmény II-2. fejezete menekülési
útvonalakra vonatkozó előírásokat tartalmaz tűz esetére. A
SOLAS-egyezmény előírásainak ezen módosításai azt a célt szolgálják, hogy
a gépterekben a menekülési útvonal részét képező és nem védett aknában
található nyitott lépcsőfokú létrák és lépcsők acélból készüljenek.
Ezenkívül előírásokat vezet be a gépterek műhelyeiből
kivezető menekülési útvonalak tekintetében.
E módosítások az MSC 92/26/Add.1 jelzetű
dokumentum 13. mellékletében szerepelnek. A Tengerészeti Biztonsági Bizottság
92. üléséről készített jelentés (MSC 92/26) 8.17. pontja értelmében e
módosításokat a Tengerészeti Biztonsági Bizottság 93. ülésén fogják elfogadni.
1.3.        II-2/18. SOLAS-előírás
módosításai a ro-ro személyhajók helikopter-leszállóhelyei tekintetében az új
hajók esetében
A SOLAS-egyezmény II-2. fejezete a
helikopterlétesítményekre vonatkozó előírásokat tartalmaz. A SOLAS-egyezmény
e módosításai az MSC.1/Circ.1431 számú IMO-körlevélben meghatározott, a
helikopter-létesítmények habbal oltó tűzoltó készülékeinek jóváhagyására
vonatkozó útmutatásokat kívánják 2012. június 22-ével bevezetni. A habbal oltó
rendszernek teljesítenie kell az ezen útmutatásokban foglaltakat.
E módosítások az MSC 92/26/Add.1 jelzetű
dokumentum 13. mellékletében szerepelnek. A Tengerészeti Biztonsági Bizottság
92. üléséről készített jelentés (MSC 92/26) 8.30. pontja értelmében e
módosításokat a Tengerészeti Biztonsági Bizottság 93. ülésén fogják elfogadni.
1.4.        A SOLAS-egyezmény III.
fejezetének, valamint ezzel összefüggésben a mentőcsónakok és készenléti
mentőcsónakok valamennyi hajó tekintetében történő időszakos
felülvizsgálatához és karbantartásához kapcsolódó követelmények módosításai
A SOLAS-egyezmény III. fejezete az életmentő
készülékekre vonatkozó előírásokat tartalmaz. A SOLAS-egyezmény e
módosításainak célja, hogy kötelező érvényűvé tegye a
mentőcsónakok és a készenléti mentőcsónakok időszakos felülvizsgálatára
és karbantartására vonatkozó előírásokat.
E módosítások az MSC 92/26/Add.2 jelzetű
dokumentum 31. mellékletében szerepelnek. A Tengerészeti Biztonsági Bizottság
92. üléséről készített jelentés (MSC 92/26) 13.16. pontja értelmében e
módosításokat a Tengerészeti Biztonsági Bizottság 93. ülésén fogják elfogadni.
1.5.        A mentőeszközökre
vonatkozó előírásoknak a mentőmellények referenciavizsgálati eszközei
tekintetében történő módosítása – az életmentő felszerelések
vizsgálatáról és a felnőtteknek szánt eszközök teljes
referencia-vizsgálati eszközei fejlesztésének validálására vonatkozó
útmutatásokhoz kapcsolódó (átdolgozott) ajánlás
Az IMO mentőeszközökre vonatkozó
előírásai az életmentő eszközökre vonatkozó előírásokat
tartalmaznak. A mentőeszközökre vonatkozó előírások e módosításai új
előírásokat vezetnek be a referencia-vizsgálati eszközökre.
E módosítások az MSC 92/26/Add.2 jelzetű
dokumentum 34. mellékletében szerepelnek. A Tengerészeti Biztonsági Bizottság
92. üléséről készített jelentés (MSC 92/26) 13.27.1. pontja értelmében e
módosításokat a Tengerészeti Biztonsági Bizottság 93. ülésén fogják elfogadni.
1.6.        II-1/29. SOLAS-előírás
módosításai a kormánygépek próbájára vonatkozó előírások tekintetében
A SOLAS-egyezmény II-1. fejezete a kormánygépekre
vonatkozó előírásokat tartalmaz, és meghatározza, hogy milyen módon
igazolható az előírások betartása. A SOLAS-egyezmény e módosítása
alternatív lehetőséget biztosít az előírások betartásának igazolására
abban az esetben, amikor nem végezhető vizsgálat tengeri próbaút során a
legnagyobb tengeri merülés mellett. .
E módosítások az MSC 92/26/Add.2 jelzetű
dokumentum 35. mellékletében szerepelnek. A Tengerészeti Biztonsági Bizottság
92. üléséről készített jelentés (MSC 92/26) 13.29. pontja értelmében e
módosításokat a Tengerészeti Biztonsági Bizottság 93. ülésén fogják elfogadni.
1.7.        A 2011-es kiterjesztett
ellenőrző program előírásainak módosításai, különösen a
hajóosztályozó társaságok/elismert szervezetek gyakorlatával való összhang
megteremtése érdekében
Az állapotminősítési rendszer (Condition
Assessment Scheme, CAS) a régebbi hajók alaposabb vizsgálatának keretét képezi.
Az ömlesztettárú-szállító hajók és a kőolajszállító tartályhajók
vizsgálatakor alkalmazandó kiterjesztett ellenőrző program (Enhanced
Survey Programme, ESP) határozza meg az ilyen alaposabb vizsgálat mikéntjét. Az
állapotminősítési rendszer célja elérésére a kiterjesztett
ellenőrző programot használja, az állapotminősítési rendszer
utal a kiterjesztett ellenőrző programra, mint megfelelő
eszközre. A kiterjesztett ellenőrző program előírásainak e
módosításai a kiterjesztett ellenőrző programnak a jelenlegi
gyakorlatokkal való összhangba hozását szolgálják.
E módosítások az MSC 92/26/Add.2 jelzetű
dokumentum 36. mellékletében szerepelnek. A Tengerészeti Biztonsági Bizottság
92. üléséről készített jelentés (MSC 92/26) 13.33. pontja értelmében e
módosításokat a Tengerészeti Biztonsági Bizottság 93. ülésén fogják elfogadni.
2.           AZ IMO-MÓDOSÍTÁSOK
ELFOGADÁSA
2.1.        A II-2/1., 2/3., 2/9.7.,
2/13.4., 2/18., 2/20-1., 2/29. SOLAS-előírások, a SOLAS-egyezmény III.
fejezete, a mentőeszközökre vonatkozó előírás és a 2011-es
kiterjesztett ellenőrző program előírásai módosításainak
elfogadása
E módosításokat a Tengerészeti Biztonsági
Bizottság 2013. június 12-21-i 92. ülésén jóváhagyták, és várhatóan az említett
bizottság 2014. május 14–23-i 93. ülésén fogadják el.
2.2.        Elfogadás és hatálybalépés
Az említett bizottság általi jóváhagyásuk és
elfogadásuk után a fenti módosításokat az IMO főtitkára az érintett
szerződő felek elé terjeszti annak érdekében, hogy azok e
módosításokat magukra nézve kötelezőknek ismerhessék el.
3.           VONATKOZÓ UNIÓS JOGSZABÁLYOK
ÉS UNIÓS HATÁSKÖR
3.1.        A II-2/3. és II-2/9.7.
SOLAS-előírások módosításai az új hajók szellőzőcsatornáinak
tűzállósága tekintetében
Az Unió már a személyhajókra vonatkozó biztonsági
szabályokról és követelményekről szóló 2009/45/EK irányelv[1] 1. mellékletének II-2.
fejezetében a tűzvédelemről, tűzérzékelésről és
tűzoltásról szóló előírásokat fogadott el. E fejezet A. részének 12.
rendelkezése egyedi előírásokat tartalmaz a szellőzőcsatornákra
vonatkozóan, amelyek a SOLAS-egyezmény ugyanazon rendelkezésein alapulnak, mint
amelyeket most módosítani szándékoznak. Ezenfelül a fent említett melléklet B.
része II-2. fejezetének 9. rendelkezése átfogó és részletes előírásokat
határoz meg a szellőzőcsatornák építőanyagai vonatkozásában a
személyhajó különféle részeiben, annak osztálya függvényében.  A
SOLAS-egyezmény fent említett melléklete B. része II-2 fejezete 9.
rendelkezésének módosításai felváltják a szellőzőrendszerekről
szóló teljes (7) bekezdést, lefedik a
szellőztetőcsatorna-átvezetéseinek meghatározását és vizsgálatát,
beleértve a több mint 36 utast szállító személyhajókra vonatkozó egyedi
rendelkezéseket is.
Ennek következtében – amennyiben a fenti
módosítások elfogadásra kerülnek – a 2009/45/EK irányelvnek a
szellőzőcsatornákra vonatkozó előírásait felül kell vizsgálni.
Ez például az irányelv 1. melléklete II-2. fejezete A. részének 12. előírásában
található, a szellőzőcsatorna-átvezetésekre vonatkozó, és B. részének
9. előírásában szereplő, a több mint 36 utast szállító hajók
szellőzőrendszerére vonatkozó rendelkezéseket érinti.
A SOLAS-egyezmény elfogadásra kerülő
módosításai ezért érinthetik a 2009/45/EK irányelvnek a
szellőzőcsatornákra vonatkozó előírásait.
3.2.        A II-2/13.4.
SOLAS-előírás módosításai az új személyszállító és teherhajók
gépteréből vezető további menekülési útvonalak meghatározása
tekintetében
Az Unió már a 2009/45/EK irányelv 1. melléklete
II-2. fejezetében elfogadott a személyhajók gépteréből vezető
menekülési útvonalak meghatározására vonatkozó előírásokat , különösen e
fejezet B. részének (tűzbiztonsági intézkedések) 6. előírása révén,
amelyek a SOLAS-egyezmény ugyanazon rendelkezésein alapulnak, mint amelyeket
most módosítani szándékoznak.
Ennek következtében – amennyiben a fenti
módosítások elfogadásra kerülnek – a 2009/45/EK irányelvnek a menekülési
útvonalakra vonatkozó előírásait felül kell vizsgálni, figyelembe véve a
válaszfalfedélzetre és a hajtóművek vezérlőteréből való
menekülésre vonatkozó egyedi előírásokat.
A SOLAS-egyezmény elfogadásra kerülő
módosításai ezért érinthetik a 2009/45/EK irányelvnek az új személyhajók
gépteréből való menekülésre vonatkozó előírásait.
3.3.        A II-2/18. SOLAS-előírás
módosításai a ro-ro személyhajók helikopter-leszállóhelyei tekintetében az új
hajók esetében
Az Unió már a 2009/45/EK irányelv 1. melléklete
II-2. fejezetében a helikopter leszállóhelyekre vonatkozó rendelkezéseket
fogadott el. Különösen e fejezet B. részének 18. előírása a
következőképpen rendelkezik: „A helikopterfedélzetekkel rendelkező
hajóknak meg kell felelniük a módosított SOLAS-egyezmény G. része II-2.
fejezete 18. szabályának 2003. január 1-jén hatályos követelményeinek”.
 Ezek a követelmények most várhatóan módosításra kerülnek.
Ennek következtében – amennyiben a fenti
módosítások elfogadásra kerülnek – a 2009/45/EK irányelvnek a ro-ro
személyhajók helikopter leszállóhelyeire vonatkozó előírásait felül kell
vizsgálni.
A SOLAS-egyezmény elfogadásra kerülő
módosításai ezért érinthetik a 2009/45/EK irányelvnek a
helikopter-leszállóhelyekre vonatkozó előírásait, amennyiben meghatározzák
e rendelkezések módosításának kereteit.
3.4.        A SOLAS-egyezmény III.
fejezetének, valamint ezzel összefüggésben a mentőcsónakok és készenléti
mentőcsónakok valamennyi hajó tekintetében történő időszakos
felülvizsgálatához és karbantartásához kapcsolódó követelmények módosításai
Az Unió már a személyhajókra vonatkozó biztonsági
szabályokról és követelményekről szóló 2009/45/EK irányelv 1.
mellékletének II-2. fejezetében a mentőeszközök
működőképességéről, karbantartásáról és szemléiről szóló
előírásokat fogadott el. A 12.2. szabály előírja, hogy „a
mentőeszközök karbantartása és szemléje a SOLAS-egyezmény III/20.
szabályának megfelelően történik.” Az irányelv rendelkezéseinek ezért
összhangban kell lenniük SOLAS-egyezmény jelenleg módosításra kerülő
megfelelő rendelkezéseivel, amely módosítás közvetlen hatást gyakorol az
uniós jogra.
A megfelelő SOLAS-rendelkezések javasolt
módosítása ezért hatással van a 2009/45/EK irányelvnek a mentőeszközök
működőképességéről, karbantartásáról és szemléiről szóló
előírásaira.
3.5.        A mentőeszközökre
vonatkozó előírásoknak a mentőmellények referencia-vizsgálati eszközei
tekintetében történő módosítása – az életmentő felszerelések
vizsgálatáról és a felnőtteknek szánt eszközök teljes
referencia-vizsgálati eszközei fejlesztésének validálására vonatkozó
útmutatásokról szóló megfelelő átdolgozott ajánlás
Az Unió már a személyhajókra vonatkozó biztonsági
szabályokról és követelményekről szóló 2009/45/EK irányelv 1.
mellékletének III. fejezetében a személyi életmentő felszerelésekről
szóló előírásokat fogadott el. Különösen e fejezet 2.2. előírása
jelzi, hogy minden ilyen berendezésnek „meg kell felelniük az ... LSA
szabályzatban foglalt szabályoknak”.
Ezenfelül a 96/98/EK irányelv[2] 5. cikkének (1)
bekezdése a következőképpen rendelkezik: „Azoknak a felszereléseknek,
amelyek egy közösségi hajó fedélzetén kerülnek elhelyezésre és amelyek az A.1.
melléklet felsorolásában szerepelnek, ki kell elégíteniük az említett
mellékletnek a rendelkezéseiben említett nemzetközi jogi eszközökben
előírt elvárásokat”.
 Az A.1. melléklet A.1.1.4. pontjában található táblázatban a
mentőmellényekre alkalmazandó norma az MSC 48(66) IMO határozat (LSA
szabályzat), az alkalmazandó vizsgálati normák pedig az A.689(17) IMO
(módosított) határozatban meghatározottak.
A két irányelv rendelkezéseinek ezért összhangban
kell lenniük a SOLAS-egyezmény jelenleg módosításra kerülő megfelelő
rendelkezéseivel, amely módosítások közvetlen hatást gyakorolnak az uniós
jogra.
A mentőeszközökre vonatkozó előírások
javasolt módosításai ezért érintik a 2009/45/EK irányelv és a 96/98/EK irányelv
rendelkezéseit.
3.6.        II-1/29. SOLAS-előírás
módosításai a kormánygépek próbájára vonatkozó előírások tekintetében
Az Unió már a 2009/45/EK irányelv 1. melléklete
II-1. fejezete C. részének 6. és 7. előírásában kormánygépek próbájára
vonatkozó előírások fogadott el, amely a SOLAS ugyanezen, jelenleg
módosításra kerülő rendelkezésein alapulnak és azokat ismétli.
Ennek következtében – amennyiben a fenti
módosítások elfogadásra kerülnek – a 2009/45/EK irányelvnek a fő- és
segéd-kormányberendezésre vonatkozó előírásait – a SOLAS új
rendelkezéseinek figyelembe vételével – felül kell vizsgálni.
A SOLAS-egyezmény elfogadásra kerülő
módosításai ezért érinthetik a 2009/45/EK irányelv vonatkozó előírásait.
3.7.        A 2011-es kiterjesztett
ellenőrző program előírásainak módosításai, különösen a
hajóosztályozó társaságok/elismert szervezetek gyakorlatával való összhang
megteremtése érdekében
Az egyhéjazatú olajszállító tartályhajókra
alkalmazandó kettős héjazatra vagy azzal egyenértékű szerkezeti
megoldásra vonatkozó követelmények gyorsított bevezetéséről szóló
530/2012/EU rendelet[3]
célja a 73/78 MARPOL kettős héjazatra vagy azzal egyenértékű
szerkezeti megoldásra vonatkozó, e rendelet 3. cikkében meghatározott
követelményeinek az egyhéjazatú olajszállító tartályhajókra történő
alkalmazásának gyorsított bevezetése, valamint a nehézolaj szállításának
tilalma tagállami kikötőkbe tartó vagy onnan kifutó egyhéjazatú
olajszállító tartályhajókban.
A rendelet értelmében az IMO
állapotminősítési rendszerét (CAS) minden tizenöt évnél régebbi
egyhéjazatú olajszállító tartályhajóra alkalmazni kell. Az 5. cikk értelmében
az ilyen tartályhajóknak meg kell felelniük a CAS-nak, a 6. cikk pedig ez
utóbbit a 2002. október 11-i 99(48) MEPC-határozattal és a 2003. december 4-i
112(50) MEPC-határozattal módosított 2001. április 27-i 94(46)
MEPC-határozattal elfogadott állapotminősítési rendszerként határozza meg.
Az ömlesztettárú-szállító hajók és a kőolajszállító tartályhajók
vizsgálatakor alkalmazandó kiterjesztett ellenőrző program (Enhanced
Survey Programme, ESP) határozza meg ezen alaposabb vizsgálat mikéntjét. Mivel a
CAS az ESP-t alkalmazza célja elérése érdekében, az ESP vizsgálatainak bármely
módosítása az 530/2012/EU rendelettel közvetlenül és automatikusan
alkalmazandó.
A Tengerészeti Biztonsági Bizottság 93. ülésén
elfogadásra kerülő azon módosítások, amelyek azt ESP szabályzatát
módosítják, az 530/201//EU rendelet révén érintik az uniós jogszabályokat.
3.8.        Összegzés
A fentiekben említett uniós szabályozásra való
tekintettel a Bizottság úgy véli, hogy a fent idézett, a Tengerészeti
Biztonsági Bizottság 93. ülésén várhatóan elfogadásra kerülő hét módosítás
az EUMSZ 3. cikkének (2) bekezdése alapján az Unió kizárólagos hatáskörébe
tartozik, amennyiben a szóban forgó nemzetközi eszközök elfogadása érintheti a
közös szabályokat , illetve módosíthatja azok alkalmazási körét.
A kialakult egységes joggyakorlattal összhangban a
tagállamok – még ha az Unió nem is tagja az IMO-nak – nem jogosultak olyan
kötelezettségeket vállalni, amelyek valószínűsíthetően érintik a
Szerződések célkitűzéseinek elérése érdekében meghozott uniós
szabályokat, kivéve, ha arra tanácsi határozat vagy bizottsági javaslat
felhatalmazza őket.
4.           KÖVETKEZTETÉS
A Bizottság ezért tanácsi határozatra irányuló
javaslatot terjeszt elő az 1.1.–1.7. pontban említett, a Tengerészeti
Biztonsági Bizottság 93. ülésén várhatóan elfogadásra kerülő módosítások
tekintetében az Európai Unió nevében képviselendő álláspontról.
2014/0119 (NLE)
Javaslat
A TANÁCS HATÁROZATA
A II-2/1., 2/3., 2/9.7., 2/13.4., 2/18.,
2/20-1., 2/29. SOLAS-előírások, a SOLAS-egyezmény III. fejezete, a mentőeszközökre
vonatkozó előírás, valamint a 2011-es kiterjesztett ellenőrző
program előírásai módosításainak a Tengerészeti Biztonsági Bizottság 93.
ülésén történő elfogadása tekintetében az Európai Unió nevében képviselendő
álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 100. cikke (2)
és 218. cikke (9) bekezdésére,
tekintettel az Európai Bizottság javaslatára,
mivel:
(1)       Az Európai Unió tengeri
közlekedési ágazatra irányuló intézkedéseinek a tengeri közlekedés
biztonságának javítását kell szolgálniuk.
(2)       Az IMO Tengerészeti
Biztonsági Bizottsága 92. ülésén elfogadták a II-2/1., 2/3., 2/9.7., 2/13.4.,
2/18., 2/20-1., 2/29. SOLAS-előírások, a SOLAS-egyezmény III. fejezete, a
mentőeszközökre vonatkozó előírás, valamint a 2011-es kiterjesztett
ellenőrző program előírásainak módosításait. Ezek a módosítások
várhatóan a MSC 2014 májusában tartandó 93. ülésén kerülnek elfogadásra.
(3)       A II-2/3. és a II-2/9.7.
SOLAS-előírások módosításai az új hajók szellőzőcsatornáinak
tűzállósága tekintetében új előírásokat vezetnek be a hajók
szellőzőrendszerére vonatkozóan, beleértve a több mint 36 utast
szállító személyhajókat is. E témákkal a személyhajókra vonatkozó biztonsági szabályokról
és követelményekről szóló 2009/45/EK irányelv[4] 1. melléklete II-2.
fejezete A. részének 12. előírásának és B. része 9. előírásának a
több mint 36 utast szállító személyhajók szellőzőrendszerére
vonatkozó rendelkezései foglalkoznak, melyek a SOLAS-egyezmény ugyanezen,
jelenleg módosításra kerülő rendelkezésein alapulnak.
(4)       A II-2/13.4.
SOLAS-előírás módosításai az új személyszállító és teherhajók
gépteréből vezető további menekülési útvonalakat határoznak meg. A
2009/45/EK irányelv 1. melléklete II-2. fejezete B. része 6. előírásának
rendelkezései (menekülési útvonalak) foglalkoznak e témával, melyek a
SOLAS-egyezmény ugyanazon rendelkezésein alapulnak, mint amelyeket most
módosítani szándékoznak.
(5)       II-2/18. SOLAS-előírás
módosításai a ro-ro személyhajók helikopter-leszállóhelyei tekintetében az új
hajók esetében egy habbal oltó tűzoltórendszerre vonatkozó előírást
vezetnek be, amely megfelel az MSC.1/Circ.1431 számú, 2012. június 22-i
IMO-körlevélben meghatározott, a helikopter-létesítmények habbal oltó
tűzoltó készülékeinek jóváhagyására vonatkozó útmutatásoknak. A 2009/45/EK
irányelv 1. melléklete II-2. fejezete B. részének 18. előírása úgy
rendelkezik, hogy a helikopterfedélzetekkel rendelkező hajóknak meg kell
felelniük SOLAS-egyezmény 2003. január 1-jén hatályos követelményeinek, melyek
most várhatóan módosulni fognak.
(6)       A SOLAS-egyezmény III.
fejezete 20. előírásának, valamint ezzel összefüggésben a
mentőcsónakok és készenléti mentőcsónakok valamennyi hajó
tekintetében történő időszakos felülvizsgálatához és karbantartásához
kapcsolódó követelmények módosításai ezen részletes előírások
kötelező érvényűvé tételét célozzák. A 2009/45/EK irányelv 1.
mellékletének III. fejezete előírja, hogy a mentőeszközök
karbantartása és szemléje a SOLAS-egyezmény módosításra kerülő III/20.
szabálya ugyanezen előírásainak megfelelően történik.
(7)       A mentőeszközökre
vonatkozó előírásoknak a mentőmellények referencia-vizsgálati
eszközei tekintetében történő módosítása a referencia-vizsgálati
eszközökre vonatkozó új előírásokat vezet be. A 2009/45/EK irányelv III.
fejezetének 2.2. előírása úgy rendelkezik, hogy minden ilyen személyi
életmentő felszerelésnek meg kell felelnie az LSA-szabályzatnak. Ezenfelül
a 96/98/EK irányelv[5]
5. cikkének (1) bekezdése előírja, hogy azoknak a felszereléseknek,
amelyek egy közösségi hajó fedélzetén kerülnek elhelyezésre és amelyek az A.1
melléklet felsorolásában szerepelnek, ki kell elégíteniük az említett
mellékletnek a rendelkezéseiben említett nemzetközi jogi eszközökben
előírt elvárásokat. Az A.1. melléklet A.1.1.4. pontjában található
táblázatban a mentőmellényekre alkalmazandó normát az MSC 48(66) IMO
határozat – vagyis a jelenleg módosításra kerülő LSA-szabályzat – írja
elő.
(8)       A II-1/29.
SOLAS-előírásnak a kormánygépek próbájára vonatkozó előírások tekintetében
történő módosításai további előírásokat vezetnek be a tengeri
merülésnek való megfelelés bemutatására. A 2009/45/EK irányelv 1. melléklete
II-1. fejezete C. részének 6. és 7. előírása a SOLAS II-1. fejezete C.
részének 29. előírásában található ugyanezen, a fő- és
segéd-kormányberendezésre vonatkozó, jelenleg módosításra kerülő
rendelkezésein alapulnak és azokat ismétlik.
(9)       A 2011-es kiterjesztett
ellenőrző program előírásainak módosításai a hajóosztályozó
társaságok/elismert szervezetek gyakorlatával való összhangba hozást
szolgálják. Az egyhéjazatú olajszállító tartályhajókra alkalmazandó kettős
héjazatra vagy azzal egyenértékű szerkezeti megoldásra vonatkozó
követelmények gyorsított bevezetéséről szóló 530/2012/EU rendelet[6] 5. és 6. cikke kötelezővé
teszi az IMO állapotminősítési rendszerének alkalmazását minden tizenöt
évnél régebbi egyhéjazatú olajszállító tartályhajó esetében. Az
ömlesztettárú-szállító hajók és a kőolajszállító tartályhajók
vizsgálatakor alkalmazandó kiterjesztett ellenőrző program (Enhanced
Survey Programme, ESP) határozza meg ezen alaposabb vizsgálat mikéntjét. Mivel
a CAS az ESP-t alkalmazza célja elérése érdekében, az ESP vizsgálatainak
bármely módosítása az 530/2012/EU rendelettel automatikusan alkalmazandó.
(10)     Az Unió sem az IMO-nak nem
tagja, sem az egyezményeknek, sem a vonatkozó szabályzatoknak nem részes fele.
A Tanácsnak tehát fel kell hatalmaznia a tagállamokat arra, hogy képviseljék az
Unió álláspontját, és a szóban forgó módosításokat magukra nézve kötelezőknek
ismerjék el,
ELFOGADTA EZT A HATÁROZATOT:
1. cikk
(1)
Az IMO Tengerészeti Biztonsági Bizottság 93. ülésén
az az álláspont képviselendő, miszerint az Unió egyetért  a II-2/3.,
2/9.7., 2/13.4. és 2/18. SOLAS-előírások módosításainak elfogadásával az
MSC 92/26.Add.1 jelzetű IMO-dokumentum 13. mellékletében meghatározottak
szerint, valamint a II-2/20-1., 2/29. SOLAS-előírásoknak, a
SOLAS-egyezmény III. fejezetére, a mentőeszközökre vonatkozó
előírásra, valamint a 2011-es kiterjesztett ellenőrző program
előírásaira vonatkozó módosítások elfogadásával az MSC 92/26/Add.2
jelzetű IMO-dokumentum 31., 34., 35. és 36. mellékletében meghatározottak
szerint.
(2)
Az Uniónak az (1) bekezdés szerinti álláspontját az
IMO-tagsággal rendelkező tagállamok az Unió érdekében együttesen eljárva
képviselik.
(3)
Az álláspontot érintő alaki, illetve
kismértékű változtatások az álláspont módosítása nélkül is elfogadhatók.
2. cikk
A Tanács a tagállamokat felhatalmazza, hogy az 1.
cikk (2) bekezdésében említett módosításokat – az Unió érdekét szem előtt
tartva – magukra nézve kötelezőnek ismerjék el.
3. cikk
Ennek a határozatnak a tagállamok a
címzettjei.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 163., 2009.6.25., 1. o.
[2]               HL L 46., 1997.2.17., 25. o.
[3]               HL L 172., 2012.6.30., 3. o.
[4]               HL L 163., 2009.6.25., 1. o.
[5]               HL L 46., 1997.2.17., 25. o.
[6]               HL L 172., 2012.6.30., 3. o.


Módosított Javaslat a Tanácshatározataaz Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának (2007–2013) végrehajtására irányuló „Ötletek” egyedi programról A 2007–2013-as pénzügyi tervről szóló 2006. május 17-i megállapodást követő kiigazítás (melyet a Bizottság az EK-Szerződés 250. cikkének 2. bekezdése alapján terjesztett elő)


title: Javaslat: a Tanács határozata az Olasz Köztársaságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától és 168. cikkétől eltérő intézkedések alkalmazására történő felhatalmazásáról (Csak az olasz nyelvű szöveg hiteles)

text:
Fontos jogi nyilatkozat

|

52007PC0238

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 7.5.2007COM(2007) 238 véglegesJavaslat:A TANÁCS HATÁROZATAaz Olasz Köztársaságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától és 168. cikkétől eltérő intézkedések alkalmazására történő felhatalmazásáról (Csak az olasz nyelvű szöveg hiteles)(előterjesztő: a Bizottság)INDOKLÁSA JAVASLAT HÁTTERE |110 | A javaslat indokai és célkitűzései A közös hozzáadottértékadó-rendszerről szóló, 2006. november 28-i 2006/112/EK irányelv 395. cikkének (1) bekezdése értelmében a Tanács, a Bizottság javaslata alapján bármely tagállamot egyhangúlag felhatalmazhatja arra, hogy az irányelvben foglaltaktól eltérő különleges intézkedéseket alkalmazzon az adókivetésre vonatkozó eljárás egyszerűsítésére vagy az adókijátszások és -kikerülések egyes típusainak megelőzésére. A Bizottság Főtitkárságán iktatott levelében Olaszország felhatalmazást kért a 2006/112/EK irányelv 26. cikkének (1) bekezdése a) pontjától és 168. cikkétől eltérő intézkedések bevezetésére. A 2006/112/EK irányelv 395. cikke (2) bekezdésének megfelelően a Bizottság 2007. február 28-i levelében tájékoztatta a többi tagállamot Olaszország kérelméről. A Bizottság 2006. november 21-én értesítette Olaszországot, hogy a kérelem elbírálásához szükségesnek ítélt minden információt megkapott. |120 | Általános összefüggések A 2006/112/EK irányelv 168. cikke előírja, hogy az adóalany jogosult levonni az adóköteles ügyletek céljából történt beszerzésekre kivetett héát. A szóban forgó irányelv 26. cikke (1) bekezdésének a) pontja előírja, hogy a vállalkozás vagyonát képező termék magáncélra történő felhasználásának ellenérték fejében nyújtott szolgáltatásnak kell lennie, amennyiben a termék héája levonható volt. E rendszer lehetővé teszi az üzleti vállalkozásokban és a magáncélra használt vagyon kezdeti beszerzésére kivetett héa visszatérítését, de a végső felhasználás megadóztatásának biztosítása érdekében a magáncélú felhasználást szolgáltatásnyújtásnak kell tekinteni, melynek során a kapcsolódó héát csak a nem adóalanyok esetében nem lehet visszatéríteni. Gépjárművek esetében több okból is nehéz ezt a rendszert alkalmazni, de főleg azért, mert nehéz kettéválasztani a magán- és üzleti célú felhasználást. Amennyiben nyilvántartást vezetnek, ezek fenntartása és ellenőrzése külön terhet ró a vállalkozásokra és az igazgatásra. Az érintett járművek száma azt mutatja, hogy még kis mértékű egyéni kijátszás is jelentős összeget tehet ki. Az irányelvben meghatározott rendszer alternatívájaként az olasz adóhatóságok engedélyt kértek a kezdeti levonás bizonyos százalékának egyszerű korlátozására, cserében pedig megszabadítják a vállalkozásokat a magáncélú felhasználás adózási célból történő bejelentésétől. Ennek előnye az, hogy minden érintett fél számára leegyszerűsíti a rendszert és lehetővé teszi, hogy az egyébként kijátszásra kerülő adó egy részét beszedjék. A kért korlátozás mértéke 60 %. Ez Olaszország saját kutatásain alapul és a javaslat értelmében két év elteltével felülvizsgálnák ezt a százalékszámot, csakúgy mint az eltérés működését. Az új rendszer alkalmazandó minden olyan vállalkozás esetében, ahol a járműveket nem kizárólag üzleti célra használják. Az egységes átalány egyszerűsítési előnye elveszne, ha a vállalkozások kiléphetnének a rendszerből. Egyes járműveket azonban kizárnának a levonási jog korlátozásából, és így azokra a rendes szabályok vonatkoznának. Első lépésként kizárnák a kilencnél több üléssel (beleértve a vezetőülést is) rendelkező és bizonyos súlyt meghaladó járműveket. Ez főleg a személygépkocsikra, tehergépkocsikra, kisteherautókra, motorkerékpárokra és robogókra korlátozza az alkalmazási kört. Ezen kívül még ha az alkalmazás hatálya alá esnek is, függetlenül attól, hogy magáncélra történik-e a felhasználásuk, a következőkre nem terjed ki a korlátozás: olyan vállalkozások járművei, melyek kereskedelemi tevékenysége járművek vásárlása és eladása; lízing vagy bérbeadás céljából vásárolt járművek; taxik, autósiskolák által oktatásra használt járművek és kereskedelmi ügynökök járművei. |130 | Meglévő rendelkezések a javaslat által szabályozott területen A járművekre vonatkozó héa-levonás jogát korlátozó más eltérések is léteznek vagy léteztek. Az Egyesült Királyság jelenleg 50 %-ra korlátozza az adóköteles bérbevevőnek vagy lízingelőnek az üzleti és magáncélra egyaránt használt személygépkocsi bérlésére vagy lízingjére kivetett illetékek utáni adólevonási jogát. Az Egyesült Királyság arra is engedélyt kapott, hogy az ilyen személygépkocsik magáncélú használatát ne tekintse ellenérték fejében nyújtott szolgáltatásnak. A 2006/112/EK irányelv 176. cikke előírja, hogy a Tanács megállapítja, mely kiadások nem jogosítanak a héa levonására. Addig pedig felhatalmazza a tagállamokat az 1979. január 1-jén hatályban lévő kivételek fenntartására. Emiatt számos „standstill” rendelkezés létezik, melyek korlátozzák a gépjárművekkel kapcsolatos héa-levonás jogát. |141 | Összhang az Unió egyéb politikáival és célkitűzéseivel Nem alkalmazható. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |219 | Nem releváns. |Szakértői vélemények összegyűjtése és felhasználása |229 | Külső szakértők bevonására nem volt szükség. |230 | Hatásvizsgálat A javaslat célja a héa-kijátszás felszámolása és az adókivetésre vonatkozó eljárás egyszerűsítése, emiatt pedig kedvező hatással járhat. Olaszország megfelelő intézkedésnek ítélte ezt a megoldást, mely más múltbeli és jelenlegi eltérésekhez hasonlítható. A kért intézkedés megközelítését tekintve hasonlít a COM(2004) 728 bizottsági javaslathoz, mely arra vonatkozó szabályokat tartalmaz, hogy milyen típusú kiadásokra terjedhet ki az adólevonás jogának korlátozása. |A JAVASLAT JOGI ELEMEI |305 | A javasolt intézkedés összefoglalása Olaszország felhatalmazása arra, hogy a 2006/112/EK irányelv 168. cikkétől eltérő intézkedést alkalmazzon annak érdekében, hogy korlátozza az adóalany héa-levonási jogát a nem kizárólag üzleti célra használt motoros közúti járművekkel kapcsolatos kiadások esetében. Ahol korlátozták a levonás jogát, a 26. cikk (1) bekezdésének a) pontjától való eltérés mentesíti az adóalanyt a járművek magáncélú felhasználására kivetett adó nyilvántartása alól. Az intézkedés bizonyos ülésszámot és súlyt nem meghaladó járművekre korlátozódik és a rendelkezés korlátozott számban meghatározott kivételeket tesz lehetővé a szabály alól. A korlátozást 60 %-os átalányszinten állapították meg; ezt az adómértéket és az eltérő intézkedés szükségességét az eltérés bevezetését követő két év elteltével Olaszországnak felül kell vizsgálnia és jelentenie kell. A határozat attól függően, hogy melyik időpont van korábban, a határozatban megállapított napon vagy e területen a levonás jogára vonatkozó korlátozásokat szabályozó közösségi szabályok hatálybalépésének napján veszti hatályát. |310 | Jogalap A Tanács 2006. november 28-i 2006/112/EK irányelve a közös hozzáadottértékadó-rendszerről. |329 | A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazandó. |Az arányosság elve A javaslat megfelel az arányosság elvének a következő ok(ok) miatt: |331 | E határozat tárgya felhatalmazás nyújtása egy tagállam számára annak saját kérelmére, és nem jelent semmilyen kötelezettséget. |332 | Mivel az eltérés alkalmazási területe korlátozott, a különleges intézkedés arányban áll a kitűzött céllal. |Az eszközök megválasztása |341 | Javasolt eszköz: egyéb. |342 | Más eszközök nem lennének alkalmasak a következő ok(ok) miatt: A közös hozzáadottértékadó-rendszerről szóló 2006/112/EK tanácsi irányelv 395. cikke értelmében a közös héa-szabályoktól való eltérés csak abban az esetben lehetséges, ha arra a Tanács a Bizottság javaslata alapján egyhangúan felhatalmazást ad. A Tanács határozata az egyetlen megfelelő eszköz, mivel címzettje egy adott tagállam is lehet. |KÖLTSÉGVETÉSI VONATKOZÁSOK |409 | A javaslat nincs hatással a Közösség költségvetésére. |KIEGÉSZÍTő INFORMÁCIÓK |Felülvizsgálati/módosítási/megszüntetési záradék |531 | A javaslat felülvizsgálati záradékot tartalmaz. |533 | A javaslat megszüntetési záradékot tartalmaz. |1.  Javaslat:A TANÁCS HATÁROZATAaz Olasz Köztársaságnak a közös hozzáadottértékadó-rendszerről szóló 2006/112/EK irányelv 26. cikke (1) bekezdése a) pontjától és 168. cikkétől eltérő intézkedések alkalmazására történő felhatalmazásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre[1] és különösen annak 395. cikke (1) bekezdésére,tekintettel a Bizottság javaslatára[2],mivel:(1) A Bizottság Főtitkárságán 2006. október 11-én iktatott, 2006. október 9-i levelében Olaszország felhatalmazást kért a 77/388/EGK (jelenlegi 2006/112/EK) irányelv azon rendelkezéseitől eltérő intézkedések bevezetésére, melyek egy adóalanynak a beszerzések után fizetett héa levonásának jogát és a vállalkozás vagyonának magáncélra történő felhasználása esetén az adóleszámítást szabályozzák.(2) A 2006/112/EK irányelv 395. cikke (2) bekezdésének megfelelően a Bizottság 2007. február 28-i levelében tájékoztatta a többi tagállamot Olaszország kérelméről. A Bizottság 2006. november 21-i levelében értesítette Olaszországot, hogy birtokában van a kérelem elbírálásához szükségesnek ítélt valamennyi információnak.(3) A 2006/112/EK irányelv 168. cikke meghatározza, hogy egy adóalanynak joga van az adóköteles ügyletei során az általa igénybe vett árukra és szolgáltatásokra kivetett héa levonására. A szóban forgó irányelv 26. cikke (1) bekezdésének a) pontja tartalmazza azt a követelményt, hogy le kell vonni a héát, ha egy vállalkozás vagyonát magáncélra használják.(4) Nehéz pontosan meghatározni a járművek magáncélú felhasználását és még ha lehetséges is, a mechanizmus gyakran nagy terhekkel jár. A kért intézkedések keretében a nem kizárólag üzleti célokra használt járművek esetében – néhány kivételtől eltekintve – a levonható héa összegét átalány-százalékban kell megállapítani. A jelenleg rendelkezésre álló információk alapján az olasz hatóságok úgy vélik, hogy 40 %-os adómérték indokolt. Egyúttal a kettős adózás elkerülésére a magáncélú járműhasználat esetében fel kell függeszteni a héa-levonásra vonatkozó követelményt, ha a jármű e korlátozás hatálya alá esik. Ezen intézkedések a héa-kivetésre vonatkozó eljárás egyszerűsítésének és a pontatlan nyilvántartásokon keresztül történő adókijátszás megelőzésének szükségességével indokolhatók.(5) Időben korlátozni kell ezen eltérő intézkedéseket ahhoz, hogy értékelni lehessen hatékonyságukat és a megfelelő százalékot, mivel a javasolt százalék az üzleti célú felhasználásra vonatkozó kezdeti megállapításokon alapul.(6) 2004. október 29-én a Bizottság a 77/388/EK irányelvet módosító tanácsi irányelvre (a jelenlegi 2006/112/EK) tett javaslatot a héa-levonás jogát illetően[3]. Az eltérő intézkedésnek a javasolt irányelv hatálybalépésekor kell véget érnie, amennyiben ez korábbi időpontot jelent, mint a határozatban megállapított időpont,ELFOGADTA EZT A HATÁROZATOT:1. cikkA 2006/112/EK irányelv 168. cikkétől eltérve Olaszország felhatalmazást kap, hogy 40 %-ra korlátozza a héa-levonási jogot a nem kizárólag üzleti célra használt motoros közúti járművekkel kapcsolatos kiadások esetében.2. cikkA 2006/112/EK irányelv 26. cikke (1) bekezdésének a) pontjától eltérve Olaszországot továbbá arra kérik, hogy egy adóalany vállalkozási vagyonának részét képező személygépkocsik magáncélú használatát ne tekintse ellenérték fejében nyújtott szolgáltatásnak, amennyiben az adott jármű e határozat értelmében a levonási jogra vonatkozó korlátozás hatálya alá esik.3. cikkA járművekre vonatkozó kiadások nem tartoznak az e határozattal engedélyezett levonási jog korlátozása alá, amennyiben a jármű a következő kategóriák egyikébe tartozik:2.  a jármű az adóalany munkaeszközeit képező járművek egyike;3.  a járművet taxiként használják;4.  a járművet oktatási célra használják autósiskolában;5.  a járművet bérbeadás vagy lízing céljára használják;6.  a járművet kereskedelmi ügynökök használják.4. cikkA kapcsolódó kiadásokhoz tartoznak a jármű beszerzésével kapcsolatos kiadások, beleértve az összeszerelés és a hasonló tevékenységek kiadásait, a gyártás, a Közösségen belüli beszerzés, a behozatal, a lízing vagy bérlet, az átalakítás, a javítás vagy karbantartás kiadásait és olyan beszerzési vagy szolgáltatási kiadásokat, melyek a járművekkel és azok használatával kapcsolatosak, beleértve a kenőanyagokat és az üzemanyagokat.5. cikkAz 1. és 2. cikk minden olyan motoros járműre vonatkozik, mely nem mezőgazdasági vagy erdőgazdasági vontató, és mely rendszerint közúti személy- vagy áruszállításra használatos, a megengedett 3500 kg összsúlyt nem haladja meg és a vezetőülésen kívül nem rendelkezik nyolcnál több üléssel.6. cikkAz e határozat alkalmazásának első két évét vizsgáló értékelést – beleértve az alkalmazott százalék-korlátozás felülvizsgálatát – e határozat hatálybalépésének második évét követően kell benyújtani a Bizottsághoz, legkésőbb 2009. december 31-ig.7. cikkE határozat azon közösségi szabályok hatálybalépésének napján, melyek meghatározzák, hogy a motoros közúti járművekkel kapcsolatban mely költségek nem vonhatók le teljes mértékben a hozzáadottérték-adóból, de legkésőbb 2010. december 31-én, hatályát veszti.8. cikkE határozat címzettje az Olasz Köztársaság.Kelt Brüsszelben,-án/-én.a Tanács részérőlaz elnök[…] [1] HL L 347., 2006.12.11., 1. o.[2] HL C […]., […]., […]. o.[3] HL C 24. 2005. 01. 29., 10. o. COM(2004) 728


               EURÓPAI BIZOTTSÁG
            Brüsszel, 2015.8.21.
            COM(2015) 389 final
            2015/0180(NLE)
            Javaslat
            A TANÁCS HATÁROZATA
            az OTIF közgyűlésének 12. ülésén a Nemzetközi Vasúti Fuvarozási Egyezménynek (COTIF) és függelékeinek egyes módosításaira vonatkozóan az Unió által képviselendő álláspont meghatározásáról

               INDOKOLÁS

               1.A JAVASLAT HÁTTERE

               •A javaslat indokai és céljai

                  A tanácsi határozatra irányuló javaslat célja meghatározni az Európai Unió által a Nemzetközi Vasúti Fuvarozásügyi Államközi Szervezet (OTIF) közgyűlésének 2015. szeptember 29–30. között tartandó 12. ülésén képviselendő álláspontot bizonyos, a Nemzetközi Vasúti Fuvarozási Egyezményt (COTIF), valamint annak D. függelékét (Egységes szabályok a nemzetközi vasúti forgalomban engedélyezett járművekre vonatkozó szerződésekre vonatkozóan – CUV), F. függelékét (Egységes szabályok a nemzetközi vasúti forgalomban történő felhasználásra szánt vasúti vagy villamosvasúti pályaépítő anyagra alkalmazandó műszaki szabványok ellenőrzésére és egységes műszaki előírások elfogadására vonatkozóan – APTU) és G. függelékét (Egységes szabályok a nemzetközi forgalomban használt vasúti vagy villamosvasúti pályaépítő anyag műszaki engedélyére vonatkozóan – ATMF) érintő módosítások tekintetében, amelyekről a közgyűlés hivatott döntést hozni.

               •A javaslatnak a szabályozási terület jelenlegi rendelkezéseivel való összhangja

                  A COTIF-nak és függelékeinek az uniós jogot érintő, javasolt módosításai kifejezetten az F. és a G. függelék alkalmazási körének, valamint az üzembentartó és a karbantartásért felelős szervezet feladatainak a pontosítását szolgálják, igazodva az uniós jogszabályokhoz, és különösen a vasútbiztonsági irányelv rendelkezéseihez
                     1
                  .

               •A javaslat egyéb uniós politikákkal való összhangja

                  A COTIF és függelékei tekintetében javasolt módosítások egyéb uniós politikákhoz közvetlenül nem kapcsolódnak.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  A COTIF-nak és függelékeinek az OTIF közgyűlése által megvitatandó módosításai az Unió területére irányuló vagy onnan kiinduló, illetve az Unió területén áthaladó nemzetközi közlekedésre alkalmazandó közös szabályokat érintik. A tanácsi határozatra irányuló javaslat azt az álláspontot hivatott kialakítani, amelyet az Unió egy adott megállapodással létrehozott szervben képvisel, amikor az ilyen szervnek joghatással bíró jogi aktust kell elfogadnia. A javasolt tanácsi határozat jogalapja tehát az Európai Unió működéséről szóló szerződés 91. cikke, összefüggésben 218. cikkének (9) bekezdésével.

               •Szubszidiaritás (nem kizárólagos hatáskör esetén)

                  Az Európai Bizottság kizárólag azon módosítások kapcsán tesz javaslatot uniós álláspontra, amelyek közvetlenül kapcsolódnak az uniós joghoz: ebben az esetben a vasúti biztonsági és átjárhatósági rendelkezésekhez; illetve olyan szerkesztői módosításokat javasol, amelyek révén a Lisszaboni Szerződéssel összhangban bekerül a szövegbe az „Európai Unió” kifejezés.

               •Arányosság

                  A COTIF-nak és függelékeinek a lényegi módosításai az F. és a G. függelék alkalmazási körét, valamint az üzembentartó és a karbantartásért felelős szervezet feladatait pontosítják, összhangban az uniós jogszabályokkal, különösen a vasútbiztonsági irányelvvel. A javaslatban szereplő uniós álláspont teljes mértékben összhangban van az OTIF felülvizsgálati bizottságának 25. ülésén képviselt uniós állásponttal, amelyet az Európai Unió nevében ezen ülésen képviselendő álláspont meghatározásáról szóló, 2014. június 24-i 2014/699/EU tanácsi határozat
                     2
                   rögzített.

               •A jogi aktus típusának megválasztása

                  Az Európai Unió működéséről szóló szerződés 218. cikkének (9) bekezdése értelmében a Tanács a Bizottságnak vagy az Unió külügyi és biztonságpolitikai főképviselőjének a javaslata alapján határozatot fogad el a valamely megállapodással létrehozott szervben az Unió által képviselendő álláspontról, amennyiben az ilyen szervnek joghatással bíró jogi aktust kell elfogadnia.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

               A COTIF módosítására irányuló javaslatok megvitatására és megszavazására az OTIF felülvizsgálati bizottságának 2014. június 25–26. között tartott 25. ülésén, a B. függelék (Egységes szabályok a nemzetközi vasúti árufuvarozási szerződésre vonatkozóan – CIM) részleges felülvizsgálatára pedig írásbeli eljárás keretében került sor
                  3
               . Az egységes szerkezetbe foglalt magyarázó jelentést a felülvizsgálati bizottság írásbeli eljárás keretében fogadta el
                  4
               . A G. függelék (ATMF) és a D. függelék (CUV) módosításai a Nemzetközi Vasúti Fuvarozásügyi Államközi Szervezet (OTIF) külön munkacsoportjainak ülései keretében már megvitatásra kerültek. Ezeken az üléseken mind az Európai Bizottság, mind az Európai Vasúti Ügynökség (ERA) aktívan részt vett, és több tagállam is képviseltette magát. Az OTIF külön munkacsoportjaiban az Európai Bizottság és több tagállam részvételével a B. függelékről (CIM) és az E. függelékről (Egységes szabályok a nemzetközi vasúti forgalomban kiépített infrastruktúra használatára irányuló szerződésekre vonatkozóan – CUI) zajló hasonló viták nem vezettek a közgyűlés 12. ülésén elfogadandó hivatalos módosítási javaslatokhoz. Az Európai Bizottság emellett munkacsoportot hozott létre az uniós tagállamok és a vasúti ágazat képviselőiből, amely megvitatta azokat a tagállami módosítási javaslatokat, melyek egyeztetésére nem került sor az OTIF felülvizsgálati bizottságának 25. ülésén.

               •Az érdekelt felekkel folytatott konzultációk

                  A fentiekben említett üléseken aktívan részt vettek a vitában a vasúti ágazat, azaz az Európai Vasutak Közössége (CER), az Európai Vasúti Infrastruktúra-kezelők Társasága (EIM), a Vasúti Szállítás Nemzetközi Bizottsága (CIT), a Nemzetközi Vasútegylet (UIC), az Európai Vasúti Áruszállítók Egyesülete (ERFA), valamint a Nemzetközi Magánkocsi Szövetség (UIP) képviselői.

               •Szakértői vélemények beszerzése és felhasználása

                  Tárgytalan.

               •Hatásvizsgálat

                  A COTIF-nak és függelékeinek az uniós jogot érintő, javasolt módosításai – az OTIF kifejezett szándékának megfelelően – meglévő uniós jogi aktusokon alapulnak. Az Unió által képviselendő álláspont teljes mértékben összhangban van az OTIF felülvizsgálati bizottságának 25. ülésén az Európai Unió nevében képviselendő álláspontról elfogadott tanácsi határozattal (a 2014/699/EU tanácsi határozat). A javaslathoz így nem készült hatásvizsgálat.

               •Célravezető szabályozás és egyszerűsítés

                  Nem releváns.

               •Alapjogok

                  A javaslat nem jár következményekkel az alapjogokra nézve.

               4.KÖLTSÉGVETÉSI VONZATOK

                  A javaslat nincs hatással az uniós költségvetésre.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

                  Az elfogadott módosítások a COTIF vonatkozó rendelkezéseinek megfelelően lépnek hatályba. Az Európai Unió részéről nincs szükség a nyomon követés, az értékelés és a jelentéstétel szabályozására.

               •Magyarázó dokumentumok (irányelvek esetén)

                  Nem releváns.

               •A javaslat egyes rendelkezéseinek részletes magyarázata

               Az Unió 2011 júliusában a 2013/103/EU tanácsi határozat
                  5
                alapján csatlakozott a COTIF-hoz. A COTIF egy olyan vegyes megállapodás, amelynek az Unió és annak valamennyi tagállama szerződő fele. A határozat III. melléklete meghatározza az OTIF szerinti eljárásokban a Tanács, a tagállamok és a Bizottság által követendő belső szabályokat. Az EU kizárólagos hatáskörébe tartozó ügyekben az EU a COTIF-egyezményben részes tagállamoknak járó összes szavazattal bír. Jelenleg 26 uniós tagállam tagja az OTIF-nak. Egy uniós tagállam azonban még nem erősítette meg az 1999. évi COTIF-egyezményt, és három uniós tagállam nem vonta vissza az E. függelék (CUI), az F. függelék (APTU) és a G. függelék (ATMF) alkalmazásának elhagyására vonatkozó nyilatkozatát, amelyeket akkor tettek, amikor e függelékek még nem voltak összeegyeztethetők az uniós jogszabályokkal. Ennek következtében az említett uniós tagállamok nem szavazhatnak olyan módosításokról, amelyek általuk nem alkalmazott rendelkezéseket érintenek. Az OTIF-nak 44 aktív tagállama van (két nem uniós tagállam tagsága felfüggesztésre került mindaddig, amíg a nemzetközi vasúti forgalmat helyre nem állítják, két nem uniós tagállam pedig a COTIF rendelkezéseinek megfelelően elvesztette szavazati jogát).

               A COTIF VI. címének 34. cikkével összhangban az egyezmény közgyűlés által elfogadott módosításai azon hónaptól számított tizenkettedik hónap elteltével lépnek hatályba valamennyi szerződő fél számára, amikor a tagállamok kétharmada jóváhagyta őket, kivéve azokat a tagállamokat, amelyek a hatálybalépést megelőzően nyilatkozatot tettek arról, hogy nem értenek egyet a módosításokkal. Az egyezmény függelékeinek a közgyűlés által elfogadott módosításai azon hónaptól számított tizenkettedik hónap elteltével lépnek hatályba valamennyi tagállam számára, amikor azon tagállamok fele jóváhagyta őket, amelyek nem tettek a függelékek alkalmazásának elhagyására vonatkozó nyilatkozatot, kivéve azokat a tagállamokat, amelyek a hatálybalépést megelőzően nyilatkozatot tettek arról, hogy nem hagyják jóvá a módosításokat.

               A közgyűlés egy módosítás elfogadásakor rendelkezhet úgy, hogy az adott módosítás olyan horderejű, hogy amennyiben egy tagállam nyilatkozatot tesz jóváhagyása megtagadásáról vagy a módosítás hatálybalépésétől számított tizennyolc hónapon belül nem hagyja azt jóvá, az említett határidő lejártával az adott tagállam megszűnik az OTIF tagja lenni.

               A közgyűlésnek az egyezmény függelékeit érintő határozatai esetén a határozat hatálybalépésétől kezdve teljes egészében fel kell függeszteni az adott függeléknek azon tagállamot érintő vagy azon tagállamok közötti szállításra történő alkalmazását, amelyek nyilatkozatot tettek jóváhagyásuk megtagadásáról.

               Az egyezmény és függelékeinek módosításai hatálybalépésük napjától az európai uniós vívmányok szerves részét képezik, és ezáltal kötelezővé válnak az Unió és annak tagállamai számára.

               A COTIF VII. címének 38. cikkével összhangban az Európai Unió mint a COTIF-hoz csatlakozott regionális szervezet a hatáskörébe tartozó kérdésekben élhet a tagjait az egyezmény értelmében megillető jogokkal.

               A javasolt tanácsi határozat melléklete tartalmazza a tervezett módosítások részletes jegyzékét, megjelölve, hogy az Unió a Főtitkárság által a közgyűlés 12. ülése elé tárt mely módosításokat fogadhatja el. Egyes tervezett módosítások, különösen a COTIF-egyezmény 12. és 20. cikkét, illetve a D., az F. és a G. függeléket érintőek, a vasúti rendszerek biztonságára és kölcsönös átjárhatóságára vonatkozó uniós rendelkezésekhez kapcsolódnak; a nemzetközi vasúti közlekedés biztonságossága és megbízhatósága szempontjából – a technológiai fejlődést figyelembe véve – megfelelőnek tekinthetők, így támogathatóak. A szerkesztői módosítások, például a COTIF-egyezmény 3. cikkét érintő módosítás, a Lisszaboni Szerződéssel összhangban bevezetik a szövegbe az „Európai Unió” kifejezést (hasonló módosítások elfogadására a felülvizsgálati bizottság 25. ülésén került sor a testület hatáskörébe tartozó rendelkezések kapcsán). Egyéb módosítások (egyebek mellett az OTIF finanszírozását illető módosítás) esetében a melléklet nem tartalmaz uniós álláspontra vonatkozó javaslatot.

               2015/0180 (NLE)

               Javaslat

               A TANÁCS HATÁROZATA

               az OTIF közgyűlésének 12. ülésén a Nemzetközi Vasúti Fuvarozási Egyezménynek (COTIF) és függelékeinek egyes módosításaira vonatkozóan az Unió által képviselendő álláspont meghatározásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 91. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az Unió az Európai Uniónak az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez való csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet közötti megállapodás aláírásáról és megkötéséről szóló, 2011. június 16-i 2013/103/EU határozattal
                  6
                csatlakozott a Nemzetközi Vasúti Fuvarozási Egyezményhez (a továbbiakban: COTIF-egyezmény).

               (2)Ciprus és Málta kivételével valamennyi tagállam szerződő fele a COTIF-egyezménynek, és alkalmazza azt.

               (3)A COTIF-egyezmény 13. cikke 1. §-a a) pontjának megfelelően létrehozott közgyűlésnek 2015. szeptember 29–30. között tartandó 12. ülésén döntenie kell bizonyos, a Nemzetközi Vasúti Fuvarozási Egyezményt (COTIF), valamint annak D. függelékét (Egységes szabályok a nemzetközi vasúti forgalomban engedélyezett járművekre vonatkozó szerződésekre vonatkozóan – CUV), F. függelékét (Egységes szabályok a nemzetközi vasúti forgalomban történő felhasználásra szánt vasúti vagy villamosvasúti pályaépítő anyagra alkalmazandó műszaki szabványok ellenőrzésére és egységes műszaki előírások elfogadására vonatkozóan – APTU) és G. függelékét (Egységes szabályok a nemzetközi forgalomban használt vasúti vagy villamosvasúti pályaépítő anyag műszaki engedélyére vonatkozóan – ATMF) érintő módosításokról.

               (4)Az elfogadandó pontokra vonatkozó uniós álláspontot az EUMSZ 218. cikke (9) bekezdésének megfelelően kell elfogadni, mivel a szóban forgó módosításokról a közgyűlésben hozandó határozatok olyan, joghatással bíró jogi aktusok, amelyek tárgya az Unió hatáskörébe tartozik.

               (5)A COTIF-egyezmény módosításainak célja a) a műszaki szakértők bizottsága feladatainak aktualizálása és az „üzembentartó” fogalmának meghatározására történő hivatkozásnak az uniós jogszabályoknak megfelelően való frissítése, valamint b) az OTIF egyes finanszírozási, ellenőrzési és jelentéstételi szabályainak módosítása, illetve néhány kisebb adminisztratív változtatás bevezetése.

               (6)A D. függelékre (CUV) vonatkozó, az OTIF főtitkára által előterjesztett módosítások célja az üzembentartó és a karbantartásért felelős szervezet feladatainak pontosítása a nemzetközi vasúti forgalomban engedélyezett járművekre vonatkozó szerződésekben.

               (7)A G. függelék (ATMF) és az F. függelék (APTU) módosításának célja az alkalmazási körnek az „egyéb vasúti vagy villamosvasúti pályaépítő anyagra” való hivatkozás elhagyásával való egyértelműbbé tétele.

               (8)A fent említett módosítások az Unió hatáskörébe tartoznak, és összhangban állnak az Európai Unió jogrendjével és stratégiai célkitűzéseivel, ezért helyénvaló, hogy az Unió támogassa őket.

               (9)Következésképpen az e határozat mellékletében meghatározott uniós álláspontot indokolt elfogadni. Az Unió részéről ezt az álláspontot kell képviselni a közgyűlésben,

               ELFOGADTA EZT A HATÁROZATOT:

               1. cikk

               (1)
                     A Nemzetközi Vasúti Fuvarozási Egyezmény közgyűlésének 12. ülésén az Európai Unió által képviselendő álláspont megfelel az e határozat mellékletében foglaltaknak.

               (2)
                     Az e határozat mellékletében szereplő kisebb módosításokat az Uniót a közgyűlésben képviselő küldöttek a Tanács további határozata nélkül elfogadhatják.

               2. cikk

               A Közgyűlés által elfogadott határozatokat – hatálybalépésük napját megjelölve – közzé kell tenni az Európai Unió Hivatalos Lapjában.

               3. cikk

               Ez a határozat elfogadásának napján lép hatályba.

               4. cikk

               Ennek a határozatnak a Bizottság és tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)
                  A 2008/110/EK európai parlamenti és tanácsi irányelvvel (HL L 345., 2008.12.23., 62. o.) és más jogi aktusokkal módosított, a közösségi vasutak biztonságáról, valamint a vasúttársaságok engedélyezéséről szóló 95/18/EK tanácsi irányelv és a vasúti infrastruktúra-kapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló 2001/14/EK irányelv módosításáról szóló, 2004. április 29-i 2004/49/EK európai parlamenti és tanácsi irányelv (vasútbiztonsági irányelv) (HL L 164., 2004.4.30., 44. o.).

                     (2)
                  A Tanács 2014. június 24-i 2014/699/EU határozata az OTIF felülvizsgálati bizottságának 25. ülésén a Nemzetközi Vasúti Fuvarozási Egyezménynek (COTIF) és függelékeinek egyes módosításaira vonatkozóan az Európai Unió nevében képviselendő álláspont meghatározásáról (HL L 293., 2014.10.9., 26. o.).

                     (3)
                  Az OTIF felülvizsgálati bizottságának 2015. április 23-i A 55-25/505.2015 körlevele.

                     (4)
                  Az OTIF felülvizsgálati bizottságának 2015. április 23-i A 55-25/504.2015 körlevele.

                     (5)
                  A Tanács 2011. június 16-i 2013/103/EU határozata az Európai Uniónak az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF) való csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet közötti megállapodás aláírásáról és megkötéséről (HL L 51., 2013.2.23., 1. o.).

                     (6)
                  HL L 51., 2013.2.23., 1. o.

    ---documentbreak---

               EURÓPAI BIZOTTSÁG
            Brüsszel, 2015.8.21.
            COM(2015) 389 final
            MELLÉKLET
            a következőhöz
            A Tanács határozata
            az OTIF közgyűlésének 12. ülésén a Nemzetközi Vasúti Fuvarozási Egyezménynek (COTIF) és függelékeinek egyes módosításaira vonatkozóan az Unió által képviselendő álláspont meghatározásáról

               MELLÉKLET

               a következőhöz

               A Tanács határozata

               az OTIF közgyűlésének 12. ülésén a Nemzetközi Vasúti Fuvarozási Egyezménynek (COTIF) és függelékeinek egyes módosításaira vonatkozóan az Unió által képviselendő álláspont meghatározásáról

               1.Bevezetés

               A Nemzetközi Vasúti Fuvarozásügyi Államközi Szervezet (OTIF) Főtitkára 2015. szeptember 29–30-ra Bernbe összehívta a Szervezet 12. közgyűlését.

               E dokumentum célja, hogy kidolgozza az EU által a közgyűlés ülésén képviselendő összehangolt álláspontot. A dokumentumot a Mobilitáspolitikai és Közlekedési Főigazgatóság (DG MOVE) készítette elő más bizottsági szolgálatokkal együttműködésben.

               2.Hivatkozott dokumentumok

               Az ülés napirendi pontjaival kapcsolatos dokumentumokat 2015. május 15-én eljuttatták az OTIF tagállamainak; e dokumentumok az OTIF honlapján is elérhetők a következő linken:

                  http://www.otif.org/en/law/general-assembly/working-documents-concerning-revision-of-cotif.html

               .

               3.Megjegyzések az egyes napirendi pontokat illetően

               1. pont: Az elnök és az alelnökök megválasztása

               Dokumentum: nincs.

               Szavazati jog gyakorlása: tagállamok.

               Összehangolt álláspont: nincs.

               2. pont: A napirend elfogadása

               Dokumentumok: AG 12/2, AG 12/2 Add.1.

               Szavazati jog gyakorlása: tagállamok.

               Összehangolt álláspont: nincs.

               3. pont: A meghatalmazásokat ellenőrző bizottság megalakítása

               Dokumentum: nincs.

               Szavazati jog gyakorlása: tagállamok.

               Összehangolt álláspont: nincs.

               4. pont: A szükségesnek ítélt bizottságok munkájának megszervezése és kijelölése

               Dokumentum: nincs.

               Szavazati jog gyakorlása: tagállamok.

               Összehangolt álláspont: nincs.

               5. pont: Főtitkár választása a 2016. január 1-jétől 2018. december 31-ig tartó időszakra

               Dokumentumok: AG 12/5, AG 12/5.1, AG 12/5.2.

               Szavazati jog gyakorlása: tagállamok.

               Összehangolt álláspont: nincs.

               Mindkét jelölt uniós tagállamból származik (Ausztria és Franciaország).

               6. pont: Az OTIF tagjai – általános helyzet

               Dokumentum: AG 12/6.

               Szavazati jog gyakorlása: nem alkalmazandó.

               Összehangolt álláspont: nincs.

               7. pont: Költségvetési keret

               Dokumentumok: AG 12/7.1, AG 12/7.2.

               Szavazati jog gyakorlása: tagállamok.

               Összehangolt álláspont: nincs.

               8. pont: A COTIF részleges felülvizsgálata – alapegyezmény

               Dokumentumok: AG 12/8, AG 12/8 Add. 1, AG 12/8 Add. 2.

               Szavazati jog gyakorlása: tagállamok.

               Összehangolt álláspont:

               A 3. cikk (Nemzetközi együttműködés) módosításai támogatandók (az „Európai Közösség” kifejezést az „Európai Unió” kifejezéssel helyettesítő szerkesztési változtatás).

               A 12. cikk (Ítéletek végrehajtása. Melléklet) módosításai támogatandók, mivel az „üzembentartó” fogalommeghatározásának az uniós jogszabályoknak megfelelő módosítására irányulnak.

               A 20. cikk (A műszaki szakértők bizottsága) módosításai támogatandók, mivel e módosítások szükségesek az APTU és az ATMF függelékben foglalt egységes szabályok uniós szabályoknak megfelelő naprakésszé tételéhez.

               Egyéb módosítások: nincs uniós álláspont.

               9. pont: A B. függelék (CIM UR) részleges felülvizsgálata

               Dokumentum: AG 12/9.

               Szavazati jog gyakorlása: tagállamok.

               Összehangolt álláspont: a függelék felülvizsgálatára irányuló munka eredményeiről és folytatásáról készült főtitkári jelentés tudomásulvétele.

               10. pont: Az F. függelék (CUV UR) részleges felülvizsgálata

               Dokumentumok: AG 12/10, AG 12/10 Add. 1, AG 12/10 Add. 2, AG 12/10 Add. 3.

               Szavazati jog gyakorlása: EU.

               Összehangolt álláspont:

               A 9. cikk és a magyarázó jelentés módosításait – összhangban az OTIF felülvizsgálati bizottságának 25. ülésén képviselt uniós állásponttal
                  1
                – támogatni kell, mivel az uniós jogszabályokkal való összhang érdekében pontosítják az üzembentartó és a karbantartásért felelős szervezet feladatait.

               A tagállamok és a vasúti ágazat képviselőiből álló európai uniós munkacsoport 2014. november 26-i ülésén megvitatta és támogatta Németországnak az AG 12/10 Add. 3 dokumentumban előterjesztett javaslatát egy új 1a. cikk bevezetésére. Hasonló rendelkezés a CIM-ben is van (2. cikk – Közjogi rendelkezések). Ennek megfelelően ezt a javaslatot is támogatni kell.

               11. pont: Az F. függelék (APTU UR) részleges felülvizsgálata

               Dokumentum: AG 12/11.

               Szavazati jog gyakorlása: EU.

               Összehangolt álláspont: A 3. cikk módosításait, melyek célja az alkalmazási körnek az „egyéb vasúti vagy villamosvasúti pályaépítő anyagra” való hivatkozás elhagyásával való egyértelműbbé tétele, továbbá a magyarázó jelentés megfelelő módosításait támogatni kell.

               12. pont: A G. függelék felülvizsgálata (ATMF UR)

               Dokumentum: AG 12/12.

               Szavazati jog gyakorlása: EU.

               Összehangolt álláspont: Az 1. és a 3. cikk módosításait, melyek célja az alkalmazási körnek az „egyéb vasúti vagy villamosvasúti pályaépítő anyagra” való hivatkozás elhagyásával való egyértelműbbé tétele, továbbá a magyarázó jelentés megfelelő módosításait támogatni kell.

               13. pont: Felülvizsgált és egységes szerkezetbe foglalt magyarázó jelentés

               Dokumentumok: AG 12/13, AG 12/13 Add.1-10.

               Szavazati jog gyakorlása: tagállamok.

               Összehangolt álláspont: A felülvizsgált és egységes szerkezetbe foglalt magyarázó jelentés tudomásulvétele és a Főtitkár megbízása a közgyűlés jelenlegi ülésén elfogadott azon magyarázatoknak a szövegbe történő felvételére, amelyek a COTIF és függelékeinek az ülésen elfogadott módosításaira vonatkoznak.

               14. pont: Egységes vasúti szabályozás

               Dokumentum: AG 12/14.

               Szavazati jog gyakorlása: tagállamok.

               Összehangolt álláspont: nincs.

               15. pont: Jelentés az igazgatási bizottság 2012. október 1-je és 2015. szeptember 30-a közötti időszakban végzett tevékenységéről

               Dokumentum: AG 12/15.

               Szavazati jog gyakorlása: tagállamok.

               Összehangolt álláspont: nincs.

               16. pont: Az igazgatási bizottság megválasztása a 2015. október 1-je és 2018. szeptember 30-a közötti időszakra (összetétel és az elnök)

               Dokumentum: AG 12/16.

               Szavazati jog gyakorlása: tagállamok.

               Összehangolt álláspont: nincs.

               17. pont: A közgyűlés 13. ülésének tervezett időpontja

               Dokumentum: nincs.

               Szavazati jog gyakorlása: nem alkalmazandó.

               Összehangolt álláspont: nincs.

               18. pont: Egyéb kérdések

               Dokumentum: nem áll rendelkezésre.

               Szavazati jog gyakorlása: szükség szerint a helyszínen kialakítandó.

               Összehangolt álláspont: szükség szerint a helyszínen kialakítandó.

               19. pont: A közgyűlés más feladatai

               Dokumentum: nem áll rendelkezésre.

               Szavazati jog gyakorlása: szükség szerint a helyszínen kialakítandó.

               Összehangolt álláspont: szükség szerint a helyszínen kialakítandó.

               20. pont: Bizottsági jelentések, ha szükséges

               Dokumentum: nem áll rendelkezésre.

               Szavazati jog gyakorlása: szükség szerint a helyszínen kialakítandó.

               Összehangolt álláspont: szükség szerint a helyszínen kialakítandó.

               21. pont: Határozatok, megbízások, ajánlások és egyéb közgyűlési dokumentumok elfogadása (végső szövegváltozat)

               Dokumentum: nem áll rendelkezésre.

               Szavazati jog gyakorlása: tagállamok.

               Összehangolt álláspont: a helyszínen kialakítandó.

                     (1)
                  A Tanács 2014. június 24-i 2014/699/EU határozata az OTIF felülvizsgálati bizottságának 25. ülésén a Nemzetközi Vasúti Fuvarozási Egyezménynek (COTIF) és függelékeinek egyes módosításaira vonatkozóan az Európai Unió nevében képviselendő álláspont meghatározásáról (HL L 293., 2014.10.9., 26. o.).


title: Javaslat: a Tanács határozataa tagállamok által az Európai Fejlesztési Alapba fizetendő pénzügyi hozzájárulásról (2009. évi harmadik részlet)

text:
Fontos jogi nyilatkozat

|

52009PC0575

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2009.10.19.COM(2009)575 véglegesJavaslat:A TANÁCS HATÁROZATAa tagállamok által az Európai Fejlesztési Alapba fizetendő pénzügyi hozzájárulásról (2009. évi harmadik részlet)INDOKOLÁSA 10. EFA-ra vonatkozó belső megállapodás és pénzügyi szabályzat új eljárást határoz meg azon hozzájárulások lehívására, amelyeket a tagállamok az EFA finanszírozására fizetnek be. A pénzügyi szabályzat 157. cikke szerint ez az új eljárás első alkalommal a 2009. évi hozzájárulásokra alkalmazandó (a tartalékalapra vonatkozó „N+2” szabály értelmében).A pénzügyi szabályzat 57. cikke (5) bekezdésének megfelelően ez a javaslat a következőt tartalmazza:-  a 2009. évi hozzájárulás harmadik részletének összege („n+1” a fenti cikkben lefektetett állandó eljárások értelmében).A pénzügyi szabályzat 57. cikkének (7) bekezdése szerint a fenti összegek tekintetében minden esetben meg kell határozni a Bizottság, illetve az EBB által kezelt összeget.A pénzügyi szabályzat 145. cikke szerint az EBB megküldte a Bizottságnak az általa kezelt eszközök kötelezettségvállalásaira és kifizetéseire vonatkozó frissített becsléseket.A pénzügyi szabályzat 57. cikkének (5) bekezdése szerint a Tanácsnak legkésőbb 21 naptári nappal a bizottsági javaslat előterjesztését követően döntést kell hoznia erről a határozatról, és a tagállamoknak legkésőbb 21 naptári nappal a tanácsi határozatról szóló értesítés kézhezvételét követően be kell fizetniük hozzájárulásuk harmadik részletét.A pénzügyi szabályzat 58. cikkének (2) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni egymás után. Az e javaslat tárgyát képező lehívások esetében következésképpen a 9. EFA összegeiről van szó.Végül emlékeztetni kell arra, hogy a pénzügyi szabályzat 60. cikkének (1) bekezdése úgy rendelkezik, hogy amennyiben a befizetendő hozzájárulások egy adott részletét a határidőig nem fizetik be, az érintett tagállamnak a be nem fizetett összeg után kamatot kell fizetnie a 60. cikkben foglaltaknak megfelelően.Javaslat:A TANÁCS HATÁROZATAa tagállamok által az Európai Fejlesztési Alapba fizetendő pénzügyi hozzájárulásról (2009. évi harmadik részlet)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a tagállamok kormányainak a Tanács keretében ülésező képviselői között, az afrikai, a karibi és a csendes-óceáni államok (a továbbiakban AKCS-országok), valamint az Európai Közösség és tagállamai között Cotonouban (Benin) 2000. június 23-án aláírt partnerségi megállapodás pénzügyi jegyzőkönyve értelmében a közösségi támogatás finanszírozásáról és kezeléséről és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról létrejött belső megállapodásra[1] és különösen annak 10. cikke (1) bekezdésére,tekintettel a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra[2] és különösen annak 7. cikkére,tekintettel a 10. Európai Fejlesztési Alapra alkalmazandó 2008. február 18-i pénzügyi szabályzatra (a továbbiakban: a 10. EFA pénzügyi szabályzata)[3] és különösen annak 57. cikkére és 58. cikkének (2) bekezdésére,tekintettel a Bizottság javaslatára[4],mivel:(1) A 10. Európai Fejlesztési Alapra (a továbbiakban: EFA) alkalmazandó pénzügyi szabályzat 58. cikkének (2) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni. Következésképpen a 9. EFA-ból kell pénzeszközöket lehívni.(2) A 10. EFA-ra alkalmazandó pénzügyi szabályzat 145. cikkének (1) bekezdése szerint az Európai Beruházási Bank megküldte a Bizottságnak az általa kezelt eszközök kötelezettségvállalásaira és kifizetéseire vonatkozó frissített előrejelzéseket.(3) A 10. EFA-ra alkalmazandó pénzügyi szabályzat 157. cikke szerint az 57–61. cikkben rögzített eljárás első alkalommal a 2009. pénzügyi évre alkalmazandó. A Bizottság ennek az eljárásnak megfelelően nyújtja be a 2009. évi hozzájárulások harmadik részletének összegeit rögzítő javaslatát. A Tanácsnak legkésőbb 21 naptári nappal a bizottsági javaslat előterjesztését követően döntést kell hoznia erről a határozatról, és a tagállamoknak legkésőbb 21 naptári nappal a tanácsi határozatról szóló értesítés kézhezvételét követően be kell fizetniük hozzájárulásuk harmadik részletét.ELFOGADTA EZT A HATÁROZATOT:1. cikkA határozat mellékletében található táblázat tartalmazza azokat a Bizottságnak és az Európai Beruházási Banknak fizetendő összegeket, amelyeket a tagállamoknak az EFA finanszírozásához való 2009. évi hozzájárulások harmadik részleteként kell befizetniük.2. cikkEzt a határozatot elfogadásának napjától kell alkalmazni.3. cikkEnnek a határozatnak a 9. EFA-hoz hozzájáruló tagállamok a címzettjei.Kelt Brüsszelben,a Tanács részérőlaz elnökMELLÉKLETA 2009. évi hozzájárulások harmadik részlete (EUR-ban)[pic][1] HL L 317., 2000.12.15., 355. o.[2] HL L 247., 2006.9.9., 32. o.[3] HL L 78., 2008.3.19., 1. o.[4] HL C […]., [ …]., […]. o.